NAFI SPEKULASI KAHWIN DUA - EZAD LAZIM & ISTERI BERSANDING LAGI

"Memang benar saya mahu bersanding lagi. Bagaimanapun, bukanlah dengan wanita lain. Saya juga tidak berkahwin dua seperti spekulasi yang tersebar. Saya akan bersanding dengan isteri tercinta, Zeana Ramli sempena ulang tahun perkahwinan ketujuh pada 30 Mac ini," demikianlah kata penyanyi Ezad Lazim pada sidang media di Dewan Sri Taming, Balakong, yang diadakan petang semalam.

Teka teki Ezad didakwa berkahwin dua dan mengedarkan kad jemputan majlis persandingan akhirnya terjawab. Spekulasi Ezad atau nama sebenarnya, Mohd Rohaizad Mohamad Lazim, 40, berkahwin dua timbul apabila media massa menerima undangan menghadiri majlis persandingan penyanyi bersuara lemak merdu itu.

Bagaimanapun, kad jemputan tidak menyatakan butiran lanjut mengenai majlis, sebaliknya hanya meletakkan tarikh, masa dan lokasi acara berkenaan. Tidak kurang juga ada yang menganggap ia sekadar gimik, termasuk kemungkinan satu projek duet bersama penyanyi wanita.

Penyanyi lagu 'Demi Cinta' itu berkata, dia dan isteri akan bersanding kali kedua bersempena ulang tahun perkahwinan ketujuh di White Ballroom Petaling Jaya, Selangor pada 29 Mac ini: "Memilih tema cinta, kami akan bersanding di hadapan anak-anak, ahli keluarga dan rakan-rakan. Mungkin ia sesuatu yang jarang dilakukan ketika meraikan ulang tahun perkahwinan, tetapi kami mahukan ia menjadi momen manis untuk dikenang," jelasnya.

Klik untuk gambar besar

Ezad berkata sepanjang tujuh tahun melayari rumah tangga, dia dan isteri, Nor Azeana Ramli pernah berdepan dengan ujian dan dugaan dalam hubungan mereka. Menurut Ezad, tahun pertama perkahwinan merupakan ujian terbesar yang dilalui oleh mereka sehingga hampir membawa kepada perceraian.

"Perkenalan saya dengan isteri diatur keluarga dan kami bercinta selepas berkahwin... awal perkahwinan lagi kami dah diuji. Tahun pertama saya buat hal kena tangkap kerana terbabit kes dadah, masa tu hubungan kami ada krisis sikit, isteri mula menjauh tapi kami kuatkan diri sebab anak.

"Alhamdulillah sekarang ni kehidupan kami dah okay dan waktu mencabar dahulu dah terjadi. Isteri menerima saya dan tetap setia... gaduh-gaduh biasa tu normallah kan?," tutur Ezad yang berkahwin dengan Nor Azeana pada 30 Mac 2013 di Kedah dan dikurniakan sepasang cahaya mata bernama Puteri Rania Kiesha dan Putera Muhammad Darwish.

Dalam pada itu, vokalis kumpulan Exists ini turut menasihati pasangan muda yang baru berkahwin supaya bersabar dengan ujian dalam rumah tangga: "Kami pun bukan lama sangat kahwin tapi kalau ada masalah cuba selesaikan dengan baik dan matang.

"Kalau ikutkan pengalaman orang sekeliling pun ramai yang ada masalah dan berakhir dengan perceraian, satu yang menyedihkan. Ingat balik isteri, anak-anak dan apa yang kita dah mulakan dulu. Malah saya mengaku kejayaan saya hari ini adalah atas sokongan isteri," ujarnya.

Pada sidang media, Ezad turut berkongsi perniagaan baharu yang diceburi bersama isteri menerusi syarikatnya, EZ Ventures. Perniagaan diceburi membabitkan perancangan perkahwinan di bawah nama CINTA White Ballroom by Ezad Lazim. Ia juga merupakan sebahagian gimik pelancaran perniagaan majlis perkahwinan yang akan diusahakan oleh syarikatnya EZ Ventures.

"Dulu isteri teringin nak bersanding pakai gaun, iyelah semasa kami berkahwin dulu kecil-kecil, kawan pun tak jemput... jadi kali ini dapatlah realisasikan impiannya itu. Bersanding semula ini sebahagian gimik sempena ulang tahun perkahwinan kami dan saya juga baru menceburi bidang perniagaan dan membuka dewan perkahwinan di Petaling Jaya. Isteri pula ada pengalaman dalam bidang perkhidmatan dan pengurusan acara. Harap segalanya berjalan lancar.

"Perniagaan majlis perkahwinan tidak akan surut. Walaupun ekonomi merosot, pasangan berkahwin tetap ada dan mengadakan majlis resepsi. Lagipun, isteri saya mempunyai pengalaman dalam bidang perkhidmatan dan pengurusan acara. Itu salah satu faktor saya memilih perniagaan perancang perkahwinan ini.

"Ia dinamakan cinta kerana diilhamkan menerusi lagu saya yang kebanyakannya berkisar cinta dan sesuai bagi pasangan yang mahu menuju ke gerbang perkahwinan," ujarnya pada sidang media tersebut yang turut dihadiri, Pengasas Ilham Kayaman Sdn Bhd yang akan bertindak menguruskan majlis persandingan Ezad dan Zeana pada 29 Mac ini.

www.myartis.com / Sumber & foto: Berita Harian, mStar, Instagram Hlive & Ezad Lazim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEBAYA SAYA DAH JADI IBU... RISAU USIA NAK MASUK 40, MASIH TIADA ZURIAT" - ELIZAD MOHON DOA

"Tahun lalu saya keguguran. Namun, saya takkan berputus asa dengan apa yang berlaku. Saya selalu positif dan akan terus berdoa. Jadi, tahun ini harapnya datang semangat semula untuk terus mencuba. Tengok kawan-kawan seangkatan serta yang sebaya ramai dah jadi ibu, buat saya teruja.

"Saya risau lagi dua, tiga tahun usia nak masuk 40-an dan saya masih tiada zuriat. Doakan saya," itulah luah pelakon Siti Elizad Sharifuddin yang tidak akan berputus asa dan akan terus berdoa dikurniakan zuriat,

Meskipun hanya dapat merasai pengalaman hamil buat seketika tahun lalu, Elizad berkata dia bersangka baik dengan ujian Allah serta akan kembali menjalani proses rawatan persenyawaan in-vitro (IVF) sekali lagi pada tahun ini.

Klik untuk gambar besar

Dalam pada itu, Elizad berkata kali ini dia akan lebih berhati-hati agar perkara lalu tidak terjadi lagi serta akan mengurangkan aktiviti lasak.

"Selepas buat IVF nanti, saya nak lebihkan berehat dan tak nak terlalu banyak bergerak. Malah, saya akan cuba kurangkan aktiviti lasak. Dulu, mungkin kerana saya banyak bergerak. Sekarang saya dah ada pengalaman, Insya-Allah saya ambil langkah berjaga-jaga," katanya.

Pada November tahun lalu, Elizad berkongsi berita duka apabila mengalami keguguran selepas menjalani rawatan kesuburan in-vitro (IVF). Meskipun keguguran, Elizad meluahkan rasa syukur sempat merasai nikmat menjadi ibu walaupun selama beberapa hari.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CAPRICE AKUI TERASA HATI ISU MENTAL HEALTH & ZIKIR: "ALHAMDULILLAH SAYA OKAY..."

Penyanyi rap, Caprice menerusi muat naik video di laman Instagram telah mengakui dia terasa hati apabila ada beberapa pihak yang mengaitkan dengan isu kesihatan mental. Menurutnya, sehingga kini dia bersyukur kerana dia sedang berada dalam keadaan yang paling tenang.

"Saya nak cakap sikit satu perkara yang buat saya terasa hati, ramai mesej saya ad isu dengan mental health sebab itu Caprice macam ni. Alhamdulillah saya okay dan saya berasa dalam keadaan paling tenang. Saya tahu salah saya bila terlalu emosi," katanya.

Tambahnya, ramai di antara netizen juga menjadikan amalan zikirnya satu bahan jenaka. Caprice berkata demikian menerusi beberapa posting di Instagram Story miliknya, awal pagi tadi.

"Ada yang buat laawak tentang my zikir, saya always zikir. Saya banyak baca buku berkaitan Islam dan kehidupan Nabi Muhammad SAW supaya saya ingat tujuan saya di sini. Setiap hari saya akan bercakap dengan seorang atau dua ustaz dari Malaysia.

Klik untuk gambar besar

"Rujuk mereka apa yang saya rasa, lalui dan perancangan saya. Alhamdulillah tiada siapa pun minta saya pulang. Jadi saya akan sambung misi. Saya ok je semua, yang sindir kita, caci kita, Insya-Allah, kebenaran akan berlaku dengan sendiri," ujarnya lagi.

Baru-baru ini, Caprice mencetuskan tanda tanya apabila berkongsi sekeping foto 'iblis' menerusi muat naik di Instagramnya pada Isnin. Dalam hantaran terbabit, Caprice seakan-akan memberi bayangan tentang kepura-puraan, takdir dan pendedahan bersar-besaran.

Untuk makluman, Caprice yang baru meraikan ulang tahun kelahiran yang ke-33 pada Ahad itu masih berada di Mesir bersendirian demi melunaskan misi kemanusiaan di Gaza, Palestin. Terdahulu, Caprice menjadi tumpuan ramai apabila dikatakan berbalas kenyataan berhubung isu misi kemanusiaan di Palestin yang dijalankan penceramah bebas, Ustaz Ebit Lew.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PURA-PURA SINGKIR NABIL & JIHAN DI GV2 - ASTRO MENGAKU SENGAJA BUAT GEMPAK

Nampaknya drama Astro makin hangat dan bertambah gempak apabila konsert kelima Gegar Vaganza 2 (GV2) semalam yang kononnya memberi kejutan buat pengacaranya Nabil Ahmad dan Jihan Muse. Raja Azura (Kak Engku) dan Salih Yaacob memegang peranan utama dalam drama tersebut bagi menarik perhatian penonton.

Klik gambar untuk size besar

Semuanya bermula apabila Nabil yang pernah dikecam penonton GV2 gara-gara kelancangan mulutnya dilihat seolah disingkirkan daripada rancangan tersebut. Nasib yang sama turut menimpa pasanganhya iaitu Jihan Muse.

Kejutan bermula apabila lagu mereka berdua yang dipaparkan di skrin pada segmen 'Ada Lagu Ada Lagi' telah menukar gambar Nabil dan Jihan kepada wajah Kak Engku dan Salih.

Bagaimanapun, ramai yang sudah terbiasa dengan gimik Astro tersebut dan mengetahui apa yang bakal berlaku minggu depan apabila melihat wajah Nabil dan Jihan yang berpura-pura terkejut. Bak kata pepatah, alah bisa tegal biasa!

Ini kerana, bukanlah namanya Astro kalau tidak buat gempak bagi menarik lebih ramai penonton. Tak gitu?

"Nabil dan Jihan tidak disingkirkan pada malam ini (Ahad), ia cuma gimik dan amaran dari kami kepada mereka.

"Sebelum ini teguran telah pun diberikan dan Nabil juga dilihat semakin baik semasa mengendalikan GV2.

"Apapun, Nabil dan Jihan adalah penyeri dalam GV2, tanpa mereka mungkin sunyi pentas setiap minggu. Mereka juga telah melakukan tanggungjawab yang diberikan dengan baik sekali," ujar Pengurus Saluran Astro Ria, Raqim Ahmad dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


'THE MURUKA' - NEELOFA MENGINAP ATAS UNDANGAN CONRAD HOTELS

"Sepanjang berada di sana, ada beberapa aktiviti dirakamkan sekitar pantai dan hotel The Muraka untuk tujuan promosi oleh pihak Conrad Hotels.

"Tidak hanya saya, ada beberapa individu lain dari Amerika Syarikat dan beberapa negara Eropah turut terlibat dalam projek ini," kata pelakon dan pengacara Noor Neelofa berhubung percutian ke Maldives baru-baru ini.

Neelofa, 29, memberitahu percutian ke Maldives itu adalah bertujuan memenuhi undangan jenama hotel tersohor dunia, Conrad Hotels bagi menjayakan projek video khas kelolaan mereka.

Pengacara program 'Meletop' itu menerima undangan tersebut beberapa bulan yang lalu oleh sebuah syarikat produksi yang berpangkalan di Singapura.

Klik untuk gambar besar

Menurut Neelofa, dia sepatutnya berada di sana selama dua hari sahaja. Namun, disebabkan ingin berehat, pengacara MeleTOP itu menyambung percutian selama dua hari lagi.

Terdahulu, Neelofa menerusi kemas kini Instagramnya memberitahu bahawa bilik kaca bawah laut The Muraka yang didiaminya bernilai sekitar AS$50,000 (RM200,000) untuk satu malam.

Sejurus selepas kemas kini tersebut diterbitkan, ramai yang meninggalkan komen berbaur kecaman kerana percutian tersebut dianggap sebagai satu pembaziran. Hakikatnya, percutian tersebut merupakan kolaborasi antara pihak hotel dan Neelofa.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - ALMY & FIZZ SELAMAT TIMANG ANAK KETIGA, PEREMPUAN

"Serba tidak kena jadinya, dalam debaran menanti keputusan Piala AFF 2018, isteri pula sedang menanti saat untuk melahirkan anak kami.

"Syukur, saya ibarat 'menang' besar malam tadi apabila isteri selamat melahirkan anak perempuan ketiga kami," kata aktor Datuk Fizz Fairuz aktres mengenai isterinya, aktres Almy Nadia yang telah selamat melahirkan anak ketiga mereka malam semalam.

Meskipun hasrat melihat Skuad Harimau menjulang kejayaan pada Piala AGFF 2018 tidak kesampaian, Fizz tetap meraih 'kemenangan' isterinya.

Fizz berkata, ketika rakyat Malaysia berdebar menanti keputusan perlawanan bola sepak antara skuad negara dan Vietnam, debarannya berganda apabila isterinya sedang bertarung nyawa melahirkan zuriat mereka.

Pelakon 'Nur Kasih' itu berkata, anak ketiganya dilahirkan kira kira jam 11.30 malam semalam secara normal di sebuah hospital swasta di Setapak.

Klik untuk gambar besar

"Berat bayi 3.31 kilogram. Rezeki kami dapat anak perempuan lagi, meskipun menanti detik kelahirannya cukup mendebarkan.

"Bayi kami pada mulanya songsang dan doktor sudah memaklumkan, jika kedudukannya tidak beralih, mungkin Almy terpaksa menjalani pembedahan.

"Alhamdulillah, doa kami semua dimakbulkan apabila urusan melahirkan bayi ini dipermudahkan. Almy begitu lega kerana tidak perlu menjalani pembedahan," jelasnya.

Untuk makluman, Fizz dan Almy yang mendirikan rumah tangga pada 26 April 2014 dan dikurniakan dua cahaya mata perempuan, Nur Afrina Arianna, 3, dan Nur Afirna Aurora, 2, serta anak angkat, Nur Afrina Darwisya, 9.

www.myartis.com / Sumber & foto: Berita Harian, Instagram Fizz Fairuz & Almy Nadia

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TATU PALSU PUTERI AISHAH TERIMA PELBAGAI REAKSI

Pelakon Puteri Aishah menerusi laman Instagram miliknya telah memuat naik video 'boomerang' yang memperlihatkan dirinya lengkap mengenakan Cheongsam rona putih gading. Selain itu, Aishah turut menitipkan ucapan bersempena dengan sambutan Tahun Baru Cina.

Bagaimanapun, posting yang dikongsikan Aishah, 27, telah mendapat reaksi pelbagai pengguna Instagram gara-gara tulisan tatu yang kelihatan pada tangan kanannya.

Meskipun pada ruangan kapsyen, bintang filem 'Pulang' itu ada meletakkan hashtag #temporarytahoo, ada juga yang bertanya mengenai hal sama di ruangan komen.

Klik untuk gambar besar

Dia yang baru sahaja muncul menerusi drama 'Rahimah Tanpa Rahim' ini sekali lagi memberikan penjelasan: "Tulisan je. Tulis pakai pen," tulis Puteri ringkas.

Sehingga kini, entri berkenaan sudah pun menerima lebih 160,000 tontonan bersama ratusan komen yang ditinggalkan.

www.myartis.com / Sumber & foto: Media Hiburan & Instagram Puteri Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


24 FOTO - SUASANA MAJLIS AQIQAH & KESYUKURAN ANAK CIK PIAH

Pada 25 Mac lalu, penyampai radio Sinar FM, Feeya Iskandar atau lebih mesra dipanggil Cik Piah dan suaminya, Nurashid Wahab telah mengadakan majlis aqiqah dan kesyukuran buat anak sulung mereka, Adam Malique.

Majlis yang diadakan secara sederhana itu dihadiri ahli keluarga serta teman rapat pasangan ini.

Untuk makluman, Cik Piah selamat melahirkan anak sulungnya di sebuah pusat perubatan swasta pada 7 Februari lalu.

Klik untuk gambar besar

Foto: Feeya Iskandar IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


RUHAINIES HARAP PERMOHONAN MAAF ZUL ARIFFIN DITERIMA: "BUKAN NAK 'BACK UP'... SALAH TETAP SALAH"

"Zul sendiri sudah pun memohon maaf atas apa yang berlaku. Bukan bermaksud nak 'back up' kerana yang salah tetap salah. Cuma setiap manusia pasti tak boleh lari dari melakukan kesilapan. Harap semua dapat memaafkan dia. Saya percaya, Zul akan lebih berhati-hati dan fikir panjang untuk menerima mana-mana tawaran selepas ini.

"Lebih baik untuk kita sebarkan apa yang positif dan ambil iktibar daripada apa yang telah berlaku," itulah kata pelakon Ruhainies yang menyifatkan permohonan maaf daripada pelakon Zul Ariffin merupakan jalan terbaik untuk menjernihkan keadaan, susulan video 'teaser' babak panas dalam drama 'Perempuan Itu' yang tular baru-baru ini.

Menegaskan tidak bermaksud untuk pertahankan aktor tersebut kerana baginya apa yang berlaku tetap satu kesalahan, Ruhainies beranggapan bahawa tidak adil sekiranya hanya menuding kesilapan kepada satu pihak saja.

Klik untuk gambar besar

Ruhainies atau nama sebenarnya Nur Ruhainies Farehah Zainul Ilyas berkata sebagai rakan selebriti yang rapat, Zul seorang pelakon profesional dan sudah pasti dia mendapat pengajaran daripada isu berkenaan.

"Sebagai antara rakan artis yang rapat, saya tak mahu komen lebih-lebih. Sebab bimbang nanti ia akan disalahertikan. Cuma tidak dinafikan, saya antara yang ditanya media dan peminat mengenai isu berkenaan.

"Apa pun, orang di luar sana boleh bercakap macam-macam. Siapa yang mengenali Zul secara dekat, pasti tahu dia bagaimana orangnya. Di luar set (lakonan) dia bukanlah seperti apa yang digambarkan sesetengah pihak.

"Dia juga sahabat yang sangat baik dan tidak lokek berkongsi ilmu dalam bidang lakonan. Dia juga melayan baik semua orang. Jadi, ini pun salah satu sebab saya senang berkawan dengan Zul," ujarnya.

Pada Isnin, Zul Ariffin akhirnya membuat permohonan maaf secara terbuka di laman Instagram selepas teruk dikecam gara-gara membangkitkan kemarahan ramai dengan klip aksi panas tersebut. Zul, 35, berkata, dia akan lebih berhati-hati memuat naik sebarang bahan yang diberikan kepadanya untuk tujuan promosi.

Untuk makluman, hubungan Ruhainies dan Zul dilihat semakin rapat selepas bergandingan menerusi drama bersiri berjudul 'Wifi Sebelah Rumah' yang bersiaran di Disney+ HotStar dan Akasia di TV3 pada Jun tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 FOTO - 'JEBAT JAYDEN AHMAD', ANAK SHARNAAZ & NABILA

Pelakon Sharnaaz Ahmad dan isterinya, Noor Nabila menerusi laman Instagram masing-masing telah mengumumkan nama anak sulung mereka iaitu 'Jebat Jayden Ahmad' selepas tujuh hari kelahirannya.

"Hye asalamualaikum dgn lafaz bismillah dan penuh kesyukuran.. berkat Rahmat Allah yg maha kuasa.. Dengan ini sy memperkenalkan anak kesayangan kami bernama Jebat Jayden Ahmad B. Sharnaaz Ahmad. @jebatjayden," tulis Sharnaaz.

Nabila juga berkongsi klip video yang memaparkan kenangan sepanjang hari kelahiran anaknya itu pada 30 Ogos lalu.

Klik untuk gambar besar

"Introducing Jebat Jayden Ahmad bin Sharnaaz Ahmad ❤ @jebatjayden. My first moment as a mom. Subhanallah its a beautiful feeling ❤," tulis Nabila pula.

Rata-rata netizen turut meninggalkan komen teruja dengan keunikan nama cahaya mata Sharnaaz dan Nabila yang mendirikan rumah tangga pada 31 Mac 2017.

www.myartis.com / Sumber & foto: Instagram Sharnaaz Ahmad, Noor Nabila, Noor Neelofa & Ameera Khan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TANAM RAMBUT CETUS PERTANYAAN - ZOEY AKUI KLINIK ITU IKUT 'SOP' DIARAHKAN

"Klinik ini menjalankan SOP seperti mana yang diarah oleh kerajaan. Saya sendiri pun baru-baru ini, ada menjalani saringan Covid-19 dan keputusannya adalah negatif. Jadi, tak ada apa yang perlu dirisaukan," demikian jelas pelakon dan pengacara, Zoey Rahman selepas tindakannya menjalani proses rawatan menanam rambut itu mencetuskan banyak pertanyaan di media sosialnya sejak pagi semalam.

Rata-rata, mengaitkannya dengan prosedur operasi standard (SOP) yang ditetapkan kerajaan dalam tempoh Perintah Kawalan Pegerakan Bersyarat (PKPB) yang sudah dikeluarkan. Zoey ketika dihubungi mempertahankan klinik yang melakukan rawatan itu dengan memaklumkan ia mengikut semua SOP ditetapkan.

Menurutnya lagi, dia sepatutnya menjalani rawatan itu sebelum Ramadan, namun terpaksa ditangguh kerana PKP: "Jadi, apabila PKP ditukar kepada PKPB dan dilonggarkan sedikit, saya ambil keputusan untuk teruskan rawatan ini memandangkan, proses pemulihannya juga akan mengambil masa sekitar dua minggu. Jadi, dah alang-alang ada masa terluang, saya buat. Lagi pula, prosesnya mengambil masa yang sangat panjang untuk disiapkan," ujarnya.

Klik untuk gambar besar

Zoey berkata, dia memilih untuk menanam rambut kerana perlu menjaga penampilannya sebagai selebriti dan juga usahawan kosmetik: "Saya memang ada masalah rambut, tapi mungkin orang tak nampak sangat kerana selalunya, saya guna beberapa produk untuk pastikan ia tidak terlalu ketara. Lagi pula, dalam industri hiburan, sebagai artis yang juga usahawan kosmetik, saya sendiri perlulah menjaga penampilan diri" katanya.

Zoey menjalani rawatan itu di sebuah klinik yang terletak di Subang bermula jam 9.30 pagi tadi, sehingga sekarang dan dia sendiri tidak tahu, proses menanam rambut ini akan mengambil masa berapa lama. Pelakon itu mengalami masalah rambut nipis dan menanam sejumlah 3,000 rambut yang diambil daripada bahagian belakang kepalanya dan ditanam pada bahagian yang terjejas.

www.myartis.com / Sumber & foto: Harian Metro & Instagram Zoey Rahman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERMULA 19 OKTOBER DEPAN - BICARA KES DADAH PENYAMPAI RADIO ISMA HALIL

Perbicaraan kes penyampai radio Ismahalil Hamzah, 49, yang didakwa atas pertuduhan mengedar dadah jenis Kanabis, Ogos tahun lepas, telah ditetapkan tiga hari bermula 19 Okt ini oleh Mahkamah Tinggi di sini.

Hakim Datuk Muhammad Jamil Hussin menetapkan 19, 20 dan 31 Okt untuk perbicaraan, selepas peguam yang mewakili Ismahalil Datuk Ahmad Zaharil Muhaiyar, memohon tarikh bicara ketika sebutan kes itu, hari ini.

Timbalan Pendakwa Raya Norashikin Ibrahim memaklumkan kepada mahkamah, pihaknya bercadang untuk memanggil enam hingga tujuh saksi pendakwaan untuk memberi keterangan.

"Pada prosiding hari ini, pendakwaan juga telah menyerahkan dokumen berkaitan perbicaraan kepada pihak pembelaan," katanya.

Ahmad Zaharil mengesahkan perkara tersebut, selain memaklumkan pihaknya akan menulis surat kepada mahkamah untuk mendapatkan tarikh sebutan baharu sekiranya terdapat representasi atau perkembangan terbaru mengenai kes.

Ismahalil mengaku tidak bersalah atas dakwaan mengedar dadah jenis kanabis anggaran berat 374.6 gram di sebuah rumah di Jalan Semarak, Wangsa Maju, di sini pada 5.35 petang, 27 Ogos 2021.

Dia dituduh mengikut Seksyen 39B(1)(A) Akta Dadah Berbahaya 1952 dan jika disabitkan kesalahan boleh dihukum di bawah Seksyen 39B(2) akta sama dan dibaca bersama Seksyen 34 Kanun Keseksaan yang memperuntukkan hukuman mati, jika sabit kesalahan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


POSTER 'HATI YANG TERSAKITI' DIDAKWA SAMA DENGAN DRAMA THAILAND - INI JAWAB NAD ZAINAL

"Sejujurnya saya sebagai pelakon memang tak tahu menahu mengenai perkara ini kerana kita dapat skrip dan berlakon sahaja. Biasalah kalau sesebuah drama itu ada persamaan tema tapi jalan cerita akan ada kelainan... ada yang sudah tonton cerita dari negara luar itu dan mereka kata jalan cerita tak sama.

"Saya sebagai pelakon tak terkesan dengan isu yang dibangkitkan dan dalam masa sama tidak juga mempromosikan drama ini," demikian kata pelakon utama drama 'Hati Yang Tersakiti', Nad Zainal yang memberitahu dia dan barisan pelakon lain tidak mengetahui mengenai persamaan poster drama berkenaan dengan sebuah drama dari Thailand sehinggalah ia menjadi tular di media sosial.

Sebelum ini, drama 'Hati Yang Tersakiti' arahan Feroz Kader itu pernah dikatakan meniru jalan cerita drama popular dari Korea Selatan, 'The World of the Married'.

Klik untuk gambar besar

Kali ini drama tersebut mengundang kontroversi sekali lagi, berhubung posternya pula. Ia selepas seorang pengguna laman sosial memuat naik persamaan poster drama tersebut dengan sebuah drama dari Thailand.

Malah, poster drama turut dikatakan meniru sebuah drama dari Thailand apabila memperlihatkan susunan gambar pelakon dan warna baju yang hampir sama. Selain Nad, drama yang mula ditayangkan di Slot Samarinda TV3 pada 15 Oktober lalu turut dibintangi oleh Remy Ishak dan Mimi Lana.

www.myartis.com / Sumber & foto: mStar & Instagram Nad Zainal

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - SONG JOONG KI & SONG HYE KYO KINI SAH SUAMI ISTERI

Pasangan kekasih drama 'Descendants Of The Sun' iaitu Song Joong Ki dan Song Hye Kyo telah selamat disatukan sebagai suami-isteri dalam sebuah majlis tertutup yang berlangsung semalam (31 Oktober 2017).

Majlis tersebut diadakan di Hotel The Shilla di Seoul, Korea Selatan dan dihadiri oleh keluarga serta rakan rapat pasangan berkenaan.

Antara rakan-rakan artis yang telah hadir ialah Lee Kwang Soo, Zo In Sung, Cha Tae Hyun, Park Bo Gum dan rakan-rakan Song Hye Kyo yang turut serta ialah aktres Kim Hee Seon, Song Yoon Ah dan aktor Yoo Ah In.

Selain itu pelakon dari China iaitu Zhang Ziyi juga turut hadir. Tidak ketinggalan ialah ahli program realiti Running Man.

Klik untuk gambar besar

Walaupun perkahwinan itu berlangsung secara tertutup namun beberapa keping gambar dan juga video pasangan ini tular di media sosial.

Gambar dan video tersebut menunjukkan suasana meriah di lokasi majlis perkahwinan itu.

Dalam pada itu, hashtag popular #SongSongCoupleWedding telah menjadi trending dunia di Twitter selepas beberapa jam berita tersebut dihebahkan.

#SongSongCouple merupakan hashtag yang digunakan oleh peminat untuk pasangan itu sejak drama lakonan mereka, 'Descendants Of The Sun' ditayangkan tahun lalu.

Menerusi hashtag tersebut, rata-ratanya memberikan ucapan tahniah dan meluahkan rasa gembira melihat pasangan serasi itu disatukan.

Tahniah diucapkan kepada Song Joong Ki dan Song Hye Kyo atas perkahwinan ini. Semoga ia kekal buat selama-lamanya.

www.myartis.com / Sumber & foto: Koreaboo, Soompi, @mysongsongcouplezone Instagram

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DULU ALIFF SYUKRI DIKECAM TEMUBUAL BALU ARWAH ABAM - KINI NETIZEN UCAP TERIMA KASIH

Usahawan kosmetik, Datuk Seri Aliff Syukri menerusi laman Instagram miliknya telah meluahkan rasa syukur akhirnya balu kepada Allahyarham Abam Bocey iaitu Nor Hidayah Mohd Ali menang kes saman fitnah.

Jika sebelum ini, Aliff dikecam kerana seolah mengeruhkan keadaan selepas menemu bual Nor Hidayah, namun kini netizen berterima kasih kepada usahawan itu.

Diruangan komen, rata-rata netizen mengatakan jika bukan kerana temubual Aliff, pasti ramai tidak tahu tentang nasib balu arwah Abam itu.

Klik untuk gambar besar

Sebelum ini, Hakim Zulqarnain Hassan berkata pihak mahkamah berpuas hati bahawa pihak yang mengejar harta bukannya defendan sebaliknya plaintif-plaintif.

Pada Jumaat lalu, pelawak Ali Puteh yang diperintah membayar ganti rugi RM60,000 kepada kakak iparnya itu bercadang untuk memfailkan rayuan keputusan mahkamah itu apabila mendapati wujud fakta tidak betul sepanjang perbicaraan berlangsung sejak dua tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU FOTO HITAM PUTIH - INI PERJELASAN ELFIRA LOY

"Foto saya senyum secara candid sangat terhad disebabkan anak saya. Ke mana sahaja kami pergi, kamera hanya pada dia. Album foto saya penuh dengan gambar dia saja. Sebab itulah satu-satunya foto candid saya yang diambil oleh suami ketika ada orang jaga Rayyan," demikian perjelasan pelakon Elfira Loy.

Perkongsian foto hitam putih Elfira dengan kapsyen mengatakan senyumannya kini 'limited edition' di laman Instagram telah mengundangkan kebimbangan peminatnya. Rata-rata netizen beranggapan Elfira atau nama sebenarnya Nurul Elfira Loy Ahmad Sabri, 26, kini berdepan dengan dugaan hidup.

Bagaimanapun Elfira tampil menjelaskan bahawa kapsyen di foto tersebut tidak membawa maksud keadaan dirinya sedang berhadapan masalah. Menurut Elfira, dia tidak mempunyai banyak foto dalam keadaan tersenyum disebabkan lensa kamera lebih tertumpu kepada anaknya iaitu Muhammad Ryan Khalaf.

Klik untuk gambar besar

Pelakon drama 'Kerna Syurga Bukan Percuma' itu memberi penjelasan tersebut dengan memuat naik foto anak lelakinya itu di laman Instagram pada Jumaat. Ruang komen di perkongsian tersebut dipenuhi dengan pujian buat anak Elfira dan ada juga segelintir netizen yang memahami situasi yang dihadapi aktres tersebut.

Elfira mendirikan rumah tangga dengan Muhamad Khairol Faris Anuar di Poolside Cyberview The Lodge, Cyberjaya pada 1 Januari tahun lalu. Pasangan itu dikurniakan seorang cahaya mata lelaki yang diberi nama Muhammad Ryan Khalaf pada 1 Oktober tahun lalu.

www.myartis.com / Sumber & foto: mStar & Instagram Elfira Loy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMIL LAGI - MAWAR RASHID ALAMI ALAHAN, LOYA TERUK

"Alhamdullilah, syukur. Doakan bayi kedua saya membesar dengan sempurna dan selamat. Doakan Mawar juga, kali ini alahan teruk sedikit.

"Itu sebabnya saya kurang aktif di laman sosial. Ramai buat permintaan saya buat Barbie Challenge tapi tak larat. Minta maaf semuanya.

"Banyak lagi nak buat cabaran lain tapi semua tergendala. Doakan alahan saya cepat hilang. Loya teruk kali ini," kongsi pelakon Mawar Rashid, 25, yang kini hamil anak kedua.

Kehamilannya itu dikongsikan melalui Instagram menerusi sekeping foto bersama suami, anak serta dua anak tirinya. Tulisnya, kehamilan kali ini agak mencabar dan dia mengakui memberi kesan kepada stamina dirinya.

Untuk makluman, Mawar mendirikan rumah tangga dengan Raden Ahmad Faizal Yaakob atau Raf pada November 2017. Mereka dikurniakan seorang cahaya mata iaitu Raden Muhammad Rafael pada Mac 2019.

Selain itu, dia juga mempunyai dua anak tiri iaitu Raden Ahmad Rayyan, 9, dan Raden Seri Raysaa Chanela, 5, hasil perkahwinan suami dengan bekas isteri.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAYANG KERETA MEWAH - ISMAIL NAFI RIAK, HANYA KONGSI TITIK PELUH SENDIRI

"Instagram itu ruang untuk saya berkongsi banyak perkara dan contohnya baru-baru ini saya muat naik foto beli kereta mewah bukan sebab nak menunjuk atau riak. Sebenarnya saya hanya mahu berkongsi apa yang sama miliki atas usaha dan titik peluh sendiri bukannya nak berbangga diri semata-mata!

"Selama tiga tahun dalam industri, saya rasa tak salah untuk saya beri penghargaan untuk diri sendiri dengan membeli sesuatu yang kita minat dan kereta mewah itu adalah kereta pertama saya," kata penyanyi Ismail Izzani yang tidak mudah melatah dan memberitahu dia sekadar berkongsi pencapaiannya hasil titik peluhnya sendiri sepanjang bergelar anak seni.

Perkongsian Ismail mengenai dirinya sudah mampu memiliki kereta mewah Mercedes Benz CLA 200 di usia 19 tahun telah itu menimbulkan rasa kurang senang netizen. Ada yang beranggapan Ismail bersikap riak dan seolah sengaja ingin menunjuk kemewahan yang dimiliki.

Klik untuk gambar besar

Sering berkongsikan video aktiviti sehariannya, Ismail berkata peminatnya memahami cara dia berkomunikasi sesama mereka dan dia juga mempunyai cara tersendiri menghiburkan peminat: "Saya kongsi banyak benda, sampai buat video menari gila-gila pun saya upload, kebanyakan pengikut setia sudah faham dan tak ambil serius.

"Tapi kalau orang yang tak biasa dengan cara saya, mereka pasti akan mengecam. Tak apalah masing-masing ada cara utuk meluahkan pendapat dan saya terima apa saja komen mereka," tutur anak kepada penyanyi era 1980-an iaitu Datin Suliza Salam.

www.myartis.com / Sumber & foto: mStar & Instagram Ismail Izzani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEGUAM KATA IA BERUNSUR HASUTAN - NABIL HILANG HORMAT PADA CHEF WAN

Pelawak dan pengacara Nabil Ahmad telah memberi amaran kepada chef selebriti terkenal, Prof Datuk Chef agar tidak lagi memuatnaik sebarang status berbaur hasutan yang mampu menutup periuk nasinya.

Nabil juga sebelum ini ada memuatnaik satu video respon balas terhadap Chef Wan di akaun Instagramya tetapi beliau memadam video tersebut selepas mendapat pelbagai reaksi daripada netizen.

Kata Nabil, tindakan Chef Wan atau nama sebenarnya Datuk Redzuawan Ismail menuduh dia sebagai punca remaja menjadi kurang ajar boleh menjejaskan reputasinya sebagai seorang selebriti yang juga duta pelbagai produk.

"Kata-kata yang dimuatnaik di laman Instgaram itu sudah melampau kerana menuduh saya sebagai punca anak-anak kurang ajar.

Klik untuk gambar besar

"Itu satu isu besar dan serius terutama bila dia hanya menyerang saya seorang, bukannya team Gegar Vaganza.

"Semalam peguam menghubungi saya berkaitan hal itu dan menganggap kenyataan beliau berunsur hasutan dan menyediakan ruang untuk orang membenci saya," ujarnya.

Nabil ketika mengulas tentang komen balasnya yang memuatnaik video sebagai respons kepada tuduhan Chef Wan kelmarin. Bagaimanapun, beliau memadam video tersebut selepas mendapat pelbagai reaksi daripada netizen.

Jelas Nabil, beliau bukannya ego tetapi melakukan perkara tersebut atas nasihat peguamnya yang kini sedang mengumpul bukti terhadap isunya bersama Chef Wan.

"Kalau ikut saya memang saya tidak mahu layan tapi peguam yang menjaga kerjaya saya menganggap ia sebagai sesuatu yang serius dan merosakkan reputasi.

"Dia minta saya respons bukan untuk bergaduh sebaliknya sebagai bukti kepada klien. Saya perlu menjaga nama baik saya kerana beberapa produk besar yang saya tandatangan meminta penjelasan tentang itu," katanya.

Menurutnya lagi, beliau hanya menjalankan tugas sebagai seorang pengacara seperti yang diminta oleh pihak produksi untuk menghiburkan penonton.

Nabil akui setelah apa yang berlaku, beliau sudah hilang rasa hormat terhadap Chef Wan yang selama ini menjadi idolanya untuk berjaya sehingga ke peringkat antarabangsa.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


32 FOTO - CUKUR JAMBUL, AKIKAH, DOA SELAMAT MEMEY & SUAMI

Malam semalam, pelakon Memey Suhaiza dan suami, Norman Hakim telah mengadakan majlis cukur jambul dan akikah unuk anak ketiga mereka iaitu Mikayla Delisha Hakim yang kini berusia 1 bulan 14 hari.

Menariknya, majlis tersebut diraikan bersama anak angkat Abby Abadi iaitu Maisara Dayana Fathia dan anak buah Memey, Muhammad Ayden Mikhail.

Kami doakan semoga anak-anak ini membesar menjadi insan yang taat pada agama serta berbakti kepada kedua-dua ibu bapa mereka.

Klik untuk gambar besar

www.myartis.com / Foto: Instagram Memey Suhaiza

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU KELUARGA SUDAH REDA - SUAMI MUAT NAIK VIDEO HANNAH DELISHA

Semua mengetahui mengenai isu pelakon Hannah Delisha yang sebelum ini hangat diperkatakan berhubung perkahwinannya dengan Imam Shah yang didakwa tidak mendapat restu ibu pelakon itu. Hannah bagaimanapun telah ampil memohon maaf berikutan kontroversi tersebut.

Terkini, isu itu dilihat sudah reda, malah ibunya juga tidak mengeluarkan kenyataan baru. Disaat isu tersebut sudah mula reda, suaminya dilihat ada memuat naik video pendek di Twitter memaparkan wajah cantik isterinya.

Meskipun video tersebut hanya berdurasi tiga saat, kapsyen ditulis aktor Singapura itu seolah-olah sangat terpegun dengan kecantikan Hannah: "Haisss.. 😍"

Perkongsian Imam itu mendapat pelbagai reaksi daripada netizen yang turut 'cair' melihat senyuman manis Hannah. Kata netizen lagi, meskipun Hannah sudah bergelar isteri orang, namun tetap berjaya menawan hati mereka.

Klik untuk gambar besar

www.myartis.com / Sumber: Rotikaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BERTUKAR... WUJUD ATAU TIDAK SEBIDANG TANAH?" - LAN SOLO

"Memandangkan kak long (Aishah) dah meluahkan segala dan ramai mula bertanya. Bagi LS pihak penaja yang perlu bertanggungjawab menyelesaikan isu ini.

"Kisahnya begini, selesai konsert akhir GV4, penaja ada memaklumkan yang mereka akan call untuk proses selanjutnya tapi lepas tu senyap.

"Kami mengadu kepada pihak produksi dan mereka cuba mendapatkan jawapan dari pihak penaja, sedang diusahakan katanya. Lepas beberapa bulan, mengadu lagi dan jawapan masih samar-samar. Katanya lokasi tanah di Johor, ambil masa.

"Tak lama lepas tu, kami tanya lagi, lokasi tanah bertukar ke Selangor pula. Tanya lagi, tunggu lepas PRU, tanya lagi, kerajaan bertukar jadi ambil masa untuk selesaikan pula.

Klik untuk gambar besar

"Tanya lagi lepas raya haji, tanya lagi, mungkin lepas sambut merdeka kita jumpa untuk selesaikan. Yang menjadi persoalannya, wujud atau tidak sebidang tanah lot banglo yang dijanjikan menjadi hadiah untuk tiga pemenang ini?

"Kalau betul wujudnya permasalahan kenapa tidak ada langsung wakil datang berbincang. Dekat setahun dah bro!," kata penyanyi Lan Solo yang juga terkena dan sudah menunggu selama setahun hadiah tanah lot.

Sekarang hangat diperkatakan tentang kegagalan pihak penaja Gegar Vaganza melunaikan janji memberikan sebidang tanah lot.

Kesian pula tengok nasib Aishah dan Lan yang sudah bersusah payah menang tetapi akhirnya diperlakukan begini. Harap pihak penaja mahupun DSV cari penyelesaian untuk masalah ini, tak baik aniaya orang macam ni.

www.myartis.com / Sumber: Oh Bulan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUKAN NIAT SEPAHTU MAHU TUTUP PERIUK NASI ABANG JEM, KRILL & KE

Pendengar Sinar Pagi di Sinar FM pasti rindu dengan keletah tiga orang penyampai iaitu Raja Azura (Kak Engku), Salih Yaacob (Abang Jem) dan Krill yang kini sudah tidak lagi kedengaran sejak Isnin lalu.

Sinar Pagi sekarang telah digantikan dengan tiga penyampai baru iaitu Kumpulan Sepahtu yang terdiri daripada Jep, Shuib dan Rahim bersama tagline baru 'Menyinari Hidupmu'.

Perubahan drastik yang dilakukan itu amat mengejutkan pendengar radio tersebut yang mungkin sudah 9 tahun biasa mendengar keletah mereka.

Bagaimanapun Jep Sepahtu menjelaskan di sini bahawa tawaran untuk mengendalikan segmen itu diterima setelah pihak Sinar FM memberitahu mahu dia dan rakannya memberikan suntikan lebih segar kepada Sinar Pagi.

"Sebenarnya tawaran ni awalnya datang untuk saya seorang sahaja tapi saya yang beri syarat jika mahu, saya akan bawa sekali 2 rakan Sepahtu saya iaitu Shuib dan Rahim bersama untuk wujudkan chemistry.

"Mereka pun bersetuju kerana pemilihan kami bertujuan untuk memberi suntikan baru yang lebih segar kepada Sinar Pagi.

"Yelah, saya pun tidak mahu nanti timbul soal saya potong rezeki orang lain atau sebagainya," ujar Jep dipetik sebagai berkata.

Shuib dan Rahim memberitahu ianya adalah perkara biasa dan mereka akan cuba sedaya upaya memberikan yang terbaik untuk Sinar Pagi.

"Bukan mudah untuk mengubah selera pendengar yang sudah sekian lama biasa dengan celoteh 3 pendengar sebelum ini.

"Sudah tentu orang akan sedikit janggal. Umpama kalau sudah 9 tahun sarapan dengan nasi lemak tiba-tiba dihidang dengan sandwich. Kami akui perkara itu kerana orang pasti akan membuat perbandingan.

"Tapi apa yang kami boleh janjikan, kami akan berikan yang terbaik dan cuba memuaskan hati pendengar hari demi hari," jelasnya.

Segmen Sinar Pagi Jep, Shuib dan Rahim akan bersiaran setiap hari Isnin hingga Jumaat bermula jam 6 hingga 10 pagi.

Selain itu, penyampai Salih Yaacob ketika sebelum ini mengemudikan segmen Sinar Pagi, bakal digandingkan dengan Feeya Iskandar (Cik Piah) bermula Januari 2016 nanti di segmen petang  bermula jam 3 petang hingga 7 malam.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


4 GAMBAR - AKSI ARRINSHAH, ANAK TOMOK

Ragam anak Tomok yang bernama Arrianshah Akid di bulan ramadhan. Arrianshah yang lahir di Pusat perubatan Prince Court, Kuala Lumpur beberapa bulan lalu, seberat 3.33 kilogram kini makin comel dan ceria.

Rasanya, tentu Tomok dan isteri tak menang tangan melayan kaletah anak lelaki mereka yang makin aktif itu. Jom layanz!

Klik untuk imej besar...


"TIADA TEMPAT LEBIH GAGAL ATAS DUNIA MELAINKAN PENJARA" - AMENG TAK NAFI DADAH ADALAH BAHAN 'MENGASYIKKAN'

"Hukuman penjara sangat merugikan kehidupan. Apabila duduk dalam penjara selama lapan tahun, jadi, tempoh itulah saya rugi dalam hidup. Bukan sahaja rugi, malah memalukan. Jadi, perkara ini hanya mendatangkan keburukan pada diri sendiri.

"Apabila dimasukkan ke penjara, boleh dikatakan kehidupannya gagal. Tiada tempat yang lebih gagal atas dunia ini melainkan penjara. Saya mengambil iktibar ini. Apabila saya dimasukkan ke penjara, saya fikir kena ubah diri kerana saya gagal dengan kehidupan.

"Jika saya teruskan dengan perkara sama, saya akan gagal lagi. Dan, saya tidak mahu menjadi seseorang yang terus gagal. Pengambilannya salah di sisi undang-undang kerana kesan sampingannya teruk dan memudaratkan kehidupan.

"Sesiapa yang terbabit dengan dadah, mengalami kesukaran untuk mencari jalan keluar kerana merasakan dadah amat menyeronokkan. Disebabkan itu, kena faham konsep dunia ini untuk apa. Dunia hanya sementara. Tempat berseronok bukan di dunia, tetapi syurga. Sekarang kita sudah salah menggunakan konsep keseronokan dalam dunia.

"Jadi, kena hentikan pengambilan benda yang tidak baik dan kembali ke pangkal jalan," ujar penyanyi Ameng Spring, 54, yang berpendapat hukuman penjara dihadapi oleh seseorang penagih tidak berbaloi dengan kepuasan dinikmati dengan menagih dadah.

Ameng berkata, tempoh itu bukan sahaja satu kerugian buat dirinya, malah orang ramai. Penyanyi lagu 'Sampai Hati' itu berkata, episod hitam dalam hidupnya akan sentiasa ada, namun tetap bersyukur kerana menjadi titik tolak perubahan dalam kehidupannya.

Ameng atau nama sebenarnya Wan Aminuddin Wan Ismail yang pernah dipenjarakan lapan tahun dengan 10 sebatan ekoran terjebak dengan penyalahgunaan dadah itu tidak menafikan dadah adalah bahan yang 'mengasyikkan', walaupun sedar penggunaannya salah dari segi agama dan undang-undang.

Kongsi Ameng, amalan dilakukan seperti menjaga solat, berzikir dan membaca al-Quran menjadikannya kuat untuk terus istiqamah mengubah kehidupannya berbanding sebelum ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWA ARTIS YOUTUBE 'ARTIS PEROMPAK' - AWIE JELAS DIA BUKAN MENIDAKKAN REZEKI ORANG

Berhubung kenyataan mengenai artis YouTube yang didakwanya sebagai 'artis perompak' kerana mereka tidak melalui proses yang betul untuk menjadi penyanyi sebenar, penyanyi dan pelakon Datuk Awie berkata, dia cuma meminta persatuan muzik menyelaraskan satu penilaian bagi menilai bakat-bakat baru ini sebelum mereka tampil sebagai artis.

"Saya sentiasa terbuka dengan kehadiran artis baru dalam industri hiburan dengan mengikut cara yang betul. Saya pun dah lama dalam bidang ini dan bukan nak cari gaduh.

"Buat apa saya nak menidakkan rezeki mereka. Contohnya, untuk jadi penyanyi perlu ada lagu sendiri dan album penuh," jelas Awie dipetik sebagai berkata kepada Harian Metro.

Kata Awie atau nama sebenarnya Ahmad Azhar bin Othman, apabila mempunyai lagu sendiri, itu menjadi penanda aras untuk melabelkannya sebagai penyanyi.

"Bila ada lagu sendiri, mereka boleh buat persembahan dengan menyanyikan lagu mereka sendiri. Takkan setiap kali menyanyi nak menyampaikan lagu orang lain.

"Bila menyanyi lagu sendiri, dari situ kita boleh nampak potensi mereka dan menilai kemampuan mereka untuk menjadi penyanyi," ujarnya.

Malam tadi, Wings muncul mempersembahkan lebih 10 lagu popular mereka di acara tahunan yang dianjurkan pada bulan Ramadan setiap tahun.

"Tahun lalu, kami tak anjurkan majlis ini. Jadi, tahun ini kami kembali dan sambutannya masih sangat menggalakkan," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KEMALANGAN BUAT SAYA CARI ALLAH" - AWI RAFAEL

Penyanyi Awi Rafael, 30, berkata sejak kejadian kemalangan ngeri pada Mei lalu itu sedikit sebanyak menerbitkan rasa insaf di dalam dirinya sekaligus membuatkan beliau tekad mendekati Allah dan tidak terlalu mengejar duniawi seperti dulu. Kata Awi, kejadian tersebut turut membuat dia mengubah imejnya, tidak sama seperti sebelumnya.

"Nyawa saya pada ketika itu ibarat di hujung tanduk. Jarak kesan hentaman di belakang kepala saya hanya beberapa sentimeter sahaja dari kawasan yang boleh mengakibatkan maut. Alhamdulillah, saya bersyukur kerana Allah panjangkan usia untuk terus bernafas sehingga ke hari ini.

"Lantaran itu, saya tidak mahu berlengah lagi untuk terus mengejar duniawi. Tiba masanya untuk saya berbuat atau menyumbang sesuatu terhadap komuniti. Jadi, Euphoria adalah medium terbaik untuk dimanfaatkan sepenuhnya," ujarnya dipetik sebagai berkata.

Sebelum ini, Awi dikatakan mengalami kemalangan jalan raya apabila kenderaannya dilanggar oleh sebuah kereta kira-kira jam 1 pagi berdekatan kawasan perumahannya di Kota Damansara. Kejadian malang itu turut menyebabkan Awi diseret oleh kereta berkenaan namun Awi bernasib baik kerana kesan hentaman tersasar sedikit lalu menyelamatkan nyawanya.

Selain itu, Awi turut meluahkan rasa bersyukurnya kerana terselamat daripada kemalangan negeri itu dan juga diberikan peluang sekali lagi untuk terus bernafas dan melalui kehidupan sehari-harian. Pada masa yang sama, beliau juga akui kejadian malang yang berlaku ke atas beliau pada tempoh hari telah memberikan seribu satu hikmah buat dirinya.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Sumber: Utusan Malaysia

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


5 GAMBAR - NEELOFA DI TANAH SUCI TUNAI UMRAH

Pada 27 Disember lalu, Neelofa bersama keluarga, sepupu dan saudara-mara telah ke berangkat ke Tanah Sicu bagi menunaikan umrah.

Difahamkan, Neelofa yang menggangap ibadah umrah tersebut sebagai pembuka tirai baharu buatnya itu akan pulang ke Kuala Lumpur pada 7 Januari 2017.

Selamat menjalani ibadah umrah dan semoga segalanya dipermudahkan.

--- IKLAN ---

Foto: Noor Neelofa IG & Noor Nabila IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


LAUDYA & ENGKU EMRAN SUDAH TAK SEBUMBUNG?

Selepas tindakan memadam semua foto bersama sehingga hangat diperkatakan, terkini timbul pula spekulasi mengatakan pelakon Indonesia, Laudya Cynthia Bella bersama Engku Emran sudah tidak tinggal sebumbung.

Menerusi laporan media Indonesia, ada pihak mengatakan Laudya telah kembali menetap di Jakarta sementara Emran tinggal di Kuala Lumpur. Berdasarkan pemerhatian Gempak sebelum ini, Laudya telah memadam semua foto bersama suaminya itu di laman Instagram.

Pada masa yang sama, Emran masih tidak memadam foto bersama Laudya di laman sosial berkenaan. Bagaimanapun, pasangan ini masih belum mengeluarkan sebarang kenyataan rasmi mengenai khabar angin tersebut setakat ini.

Terdahulu, Emran dan Laudya mendirikan rumah tangga pada September 2017. Sebelum itu, Emran pernah menikahi aktres Erra Fazira pada tahun 2007 namun berpisah pada tahun 2014. Hasil perkahwinan itu, mereka dikurniakan seorang cahaya mata perempuan, Engku Aleesya pada 30 Mac 2009.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKITAR MAJLIS RESEPSI HELIZA HELMI & SUAMI 'HADIAH' DARIPADA  MILA JIRIN

"Bismillahirrahmanirrahim... Suatu hari di hari bukan hari raya. Alhamdulillah lepas ijab qabul, sahabat dunia akhirat kakja mila_jirin bagitau nak bagi hadiah. Sekali hadiah dia ialah MAJLIS RESEPSI!!!"

"YA ALLAH. Sangat terkujat! Kakja segan sgt2, xyah laaaaa mila_jirin . Pastu mila_jirin kata , aku mmg dah niat dari dulu lagi nak hadiahkan mu majlis. mila_jirin sungguh2 pujuk nak buat majlis juga😅"

"Kakja speechless sangat ni. To be honest nak buat akad nikah sahaja, sekali ALLAH susun sangat lain jalan ceritanya.

Klik untuk gambar besar

"Moga ALLAH terima amalan kita semua. Aamiin," demikian kongsi Heliza Helmi dan suaminya yang menggunakan tema warna biru di Majlis resepsi mereka semalam.

Apa yang menarik, resepsi itu kata Heliza adalah hadiah daripada rakannya Mila Jirin yang sudah lama berniat berbuat begitu.

Alhamdulillah...!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAAN HIDUP MEWAH, PERNAH MAKAN TOMAHAWK RM1,000 - PENIAGA BURGER VIRAL PERTAHAN DIRI

Ketika ini sedang hangat isu peniaga burger Faisal burger yang dikenakan kompaun sebanyak RM50,000 sehingga tular di media sosial. Dek kerana itu, ramai pihak yang meluahkan rasa simpati.

Kisahnya itu turut mendapat perhatian selebriti terkenal, Noor Neelofa yang menawarkan bantuan bagi menyelesaikan bayaran kompaun terbabit. Penyanyi rap dan selebriti media sosial, Caprice atau Ariz Ramli, 32, juga melancarkan tabung dana untuk membantu peniaga burger tersebut.

Belum pun reda simpati orang ramai, terbaharu peniaga burger itu sekali lagi menjadi tular namun kali ini kerana beberapa pendedahan netizen yang mendakwa terdapat 'plot twist' di sebalik kisahnya sebelum ini.

Menerusi perkongsian netizen di media sosial, mereka mendakwa peniaga berkenaan, Wan Mohd Faisal Wan Kadir dan isterinya, Nor Laili Shafii sebenarnya hidup mewah.

Klik untuk gambar besar

Dalam perkongsian tersebut, mereka turut memuat naik beberapa keping gambar yang memaparkan kehidupan sebenar Wan Mohd Faisal, antaranya pernah menikmati hidangan di restoran Tomahawk dengan bil mencecah RM1,000 lebih serta menggunakan kereta import.

Gambar-gambar tersebut dimuat naik sebagai bukti yang menunjukkan pasangan berkenaan bukanlah tidak mampu seperti yang digembar-gemburkan.

Malah kata netizen lagi, kompaun yang dikenakan ke atas peniaga burger tersebut itu memang patut disebabkan dia sudah melanggar SOP dan berniaga melebihi masa.

Bagaimanapun, menerusi posting terbaharu di laman Facebook Faisal Burger milik mereka, pasangan berkenaan menjawab segala tohmahan yang dilemparkan orang ramai.

"Time kasih dik. Kelly sabar jah... biar gi la nga mulut ore tu...banyok ya buat fitnah banyok lagi pahala buleh ko kely nga abe pesa (Terima kasih dik, Kelly sabar saja. Biarlah dengan mulut orang. Banyak fitnah, banyak lagi pahala dapat dekat Kelly dengan Abang Pesa," demikian perkongsian yang dipercayai ditulis oleh Nor Laili yang membahasakan dirinya Kelly (Kak Laili).

"Orang yang kenal kita sahaja tahu segala kisah kita. Yang duduk viral-viral tak tahu apa-apa. Sekarang ni, nak cakap yang peniaga kecil macam kita ni kena kompaun RM50,000.

"Beli kereta sebelum kehadiran wabak Covid-19. Kalau tahu Covid-19 akan melanda sampai orang berniaga tak boleh nak berniaga, kami tak akan beli," tulisnya pada perkongsian berasingan dalam dialek Kelantan.

Menyingkap ruangan komen, kelihatan ada segelintir kenalan dan netizen yang bersimpati dan memberikan kata-kata semangat buat pasangan berkenaan.

Terdahulu, pasangan berkenaan memuat naik keluhan mereka di media sosial selepas dikenakan kompaun oleh pegawai polis pada Ahad lalu.

Menerusi perkongsian tersebut, mereka meluahkan rasa kesal dan merasakan tindakan kompaun dengan jumlah tersebut sebagai tidak adil kerana mereka hanya peniaga kecil.

Dalam sidang media Selasa lalu, Menteri Kanan (Keselamatan), Datuk Seri Ismail Sabri Yaakob turut berpendapat jumlah kompaun yang dikenakan terhadap pasangan berkenaan sebagai terlalu tinggi.

www.myartis.com / Sumber & foto: Facebook Faisal Burger

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA TIADA KERJA DEK ASYIK 'BERKEPIT' DENGAN JANNA NICK - INI KATA DINI SCHATZMANN

Semua sedia maklum mengenai hubungan cinta antara pelakon Janna Nick dengan pelakon Dini Azan Schatzmann yang mula terjalin sejak Jun 2019. Pasangan ini sering berkongsi gambar dan video mesra mereka bersama di laman Instagram miliknya masing-masing.

Susulan daripada itu, ramai yang mendakwa Dini seperti tiada kerja dek kerana asyik 'berkepit' dengan kekasihnya itu. Bagaimanapun, Dini tampil menegaskan dia juga mempunyai karier sendiri dan sibuk dengan penggambaran. Tambah Dini, 28, dia cuba menggunakan masa terluang untuk berlatih sebagai jurukamera dengan mengikuti Janna kerana meminati seni visual.

"Saya ada karier sendiri dan sibuk juga dengan penggambaran. Namun saya selalu mengikuti Janna untuk bantu diri dan juga karier. Apabila saya jumpa dia, saya buat kerja saya... bukan buat kerja untuk dia. Saya memang minat bab kemera. Jadi, tempat dan masa yang terbaik untuk saya belajar adalah dengan Janna.

"Dia akan tegur kesalahan saya. Kalau saya ambil kelas dengan orang lain, mungkin progres akan slow. Kalau dengan Janna, dia akan jujur dan tak kan puji saya (jika tak memuaskan). Sebab itu, bila saya tak ada penggambaran, saya nak explore karier baru iaitu menjadi jurukamera," jelas Dini kepada mStar.

Klik untuk gambar besar

Sebelum ini, percutian Janna dan Dini di London menimbulkan pertanyaan dalam kalangan netizen yang ingin tahu sama ada pasangan itu tidur di bilik berasingan atau sebaliknya. Bagaimanapun, Janna menegaskan mereka bukan pergi berdua dan ia tidak hanya sekadar bercuti, malah menjalani penggambaran telefilem terbitan syarikatnya.

Berkongsi mengenai hubungan cinta mereka, Dini mengakui dia dan pelakon drama 'Misteri Mona' itu mempunyai perancangan untuk berumah tangga. Namun pelakon kelahiran Switzerland itu memilih untuk mengunci mulut terlebih dahulu kerana masih banyak perkara yang belum dapat disahkan.

"Kami ada berbincang mengenai tarikh kahwin. Sudah tentu ada perbincangan tentang perkara itu memandangkan hubungan kami memang serius. Buat masa sekarang memang ada perancangan tapi saya rasa belum tiba masa untuk kongsikan. Tapi apabila semuanya sudah pasti, Insya-Allah kami akan umum," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"YOU VOICE CHANGED..." - UCAPAN JEJAI BUAT RAYKAL BUAT RAMAI TERSENTUH

"Dearest Rayqal, 13 years ago you entered the world, it all changed, I became a father. It seems very recent. When u were small I remember how you snuggled into a warm little ball in my arms, I studied every inch of you, looking at your tiny fingers and tiny toes.

"Sayang, things are changing, just as they are supposed to change, because you are growing up. It's kind of a difficult transition for me, I cant imagine how difficult it is for mummy seeing things changing so quickly before our eyes. But you should know I am incredibly proud of the young man you have become.

"So many things happened this past year, your voice changed, you grew taller than mummy and the most memorable and difficult one was when I had to send you to boarding school. I didn't know how you were going to cope, but I was so happy when you told me that you loved it over there. I don't know exactly what you will do or who you will be five years from now, but I hope that the path you are charting for yourself is good.

"But I am afraid for you too, I can't always save you in the ways that I once could. When you were younger, I could stop you before you crossed the road or grab your hand before you touched something dangerous.

Klik untuk gambar besar

"Now you are facing problems that aren't always visible to me, youu are maturing, managing your own self. I tell my self that it is part of growing up and I have to accept it. But if you can slow down just a little, I will be fine with that, too 😂.

"Sayang customary advice I write to you yearly on your birthday, ingat selalu kepada Allah, hormati ibu, bapa, atok, tah dan semua kaum keluarga. Jadilah seorang yang berguna kepada agama, bangsa dan negara.

"I have one job. It is to be the best parent I can be. I hope I have done it well enough. I love you sayang! Happy Birthday! Love Always and forever," demikianlah ucapan bekas suami pelakon Nora Danish, Rizal Ashram Ramli atau Jejai buat anak sulungnya, Putra Rayqal Ramli yang kini menginjak usia 13 tahun.

Jejai yang berkongsi ucapan tersebut menerusi laman Instagram miliknya itu telah membuatkan ramai tersentuh selain turut menitipkan ucapan hari lahir buat Raykal.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDA & IQBAL DISARAN BUAT DRAMA BERSIRI KISAH 'CINTA MEREKA'

Ahli perniagaan yang juga suami kepada Noor Nabila iaitu Engku Emran memberi komen sindiran dengan berharap agar platform penstriman Netflix menawarkan untuk menerbitkan kisah hidup Vida.

“Saya harap satu hari nanti Netflix akan tawarkan untuk buat kisah sebenar tentang hidup Datuk Seri yang penuh dengan komedi.

“Banyak pahala Datuk Seri menghiburkan kami selama ini. Saya doakan Allah permudahkan segala urusan,” tulisnya seolah berseloroh mengenai kisah cinta berpanjangan usahawan kosmetik itu dengan Iqbal.

Klik untuk gambar besar

Selain itu, pelakon Nad Zainal turut memberi komen lucu bertanyakan Vida mengapa perlu berjumpa sedangkan mereka boleh sahaja membuat panggilan video.

Semua komen tersebut muncul apabila drama yang melibatkan Vida dan Iqbal makin menjemukan netizen dengan pelbagai lakonan bersiri. Netizen juga mencadangkan mereka berhenti berlakon dan sebaliknya berkahwin terus jika benar-benar sudah tidak mampu mengawal diri.

Malah melalui Kosmo, Vida berkata dia sanggup menyelamatkan bakal suaminya itu dan sanggup mengenepikan soal maruahnya demi membantu Iqbal daripada sihir pihak yang iri hati dengan kebahagiaan dan kejayaannya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKALI LAFAZ - PUTERI AISHAH SAH ISTERI MUHAMMAD FIRDAUS

Pada 11.15 pagi tadi, pelakon Puteri Aishah, 27, kini telah pun sah bergelar isteri kepada ahli perniagaan, Muhammad Firdaus, 28, dengan sekali lafaz, selepas dua tahun menjalinkan hubungan cinta.

Pasangan mempelai itu melangsungkan majlis akad nikah mereka secara tertutup yang dihadiri keluarga di Ballroom, Hotel JW Marriot, Kuala Lumpur.

Puteri Aishah atau nama sebenarnya Puteri Aishah Sulaiman dinikah oleh jurunikah Ustaz Mohd Abdul Nasir Abdullah dengan disaksikan bapanya, Sulaiman Abd. Rahman.

Puteri Aishah ketika ditemui media meluahkan rasa syukur apabila majlis berjalan dengan lancar seperti yang dirancang. Dalam pada itu, Puteri mendedahkan hatinya terpikat dengan Firdaus yang memiliki setiap ciri-ciri lelaki idamannya.

"Alhamdulillah majlis dirancang berjalan lancar selepas beberapa kali ditangguh akibat pandemik Covid-19. Saya bersyukur apabila impian kami untuk melihat perkahwinan ini disaksikan oleh keluarga kedua belah pihak tercapai.

Klik untuk gambar besar

"Saya dan suami juga memohon maaf kerana tidak dapat menjemput rakan-rakan artist yang lain atas sebab Perintah Kawalan Pergerakan Pemulihan (PKPP).

"Sepanjang dua tahun mengenali Firdaus, saya menyukai keperibadiannya. Dia seorang yang baik dan mengutamakan keluarga. Dia sangat menyayangi dan meletakkan keluarganya nombor satu. Malah, dia juga sentiasa menyokong minat saya dalam bidang lakonan.

"Dia juga sudah bagi lampu hijau dimana saya boleh teruskan kerjaya ini selama mungkin," kata Puteri Aishah yang sebelum ini berkongsi foto pra perkahwinannya menerusi laman Instagram miliknya.

Jurugambar rasmi iaitu CST Production turut berkongsi beberapa foto pernikahan pasangan tersebut yang mengenakan busana putih rekaan Rizman Ruzaini. Majlis akad nikah yang bertemakan konsep 'From Dawn To Dusk' itu mendapat sentuhan daripada reta Teemor.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JULIA FARHANA AKUI BELUM TEMUI PENGGANTI, MAHU FOKUS BERLAKON

Menyatakan dirinya sudah tidak mempunyai sebarang hubungan istimewa dengan aktor Erwin Dawson, pelakon Julia Farhana Marin mengakui masih berkawan baik serta tidak mempunyai masalah jika suatu hari digandingkan bersama dalam lakonan.

"Saya masih berkawan baik dengan Erwin walaupun kini tidak mempunyai sebarang hubungan istimewa. Kalau di masa akan datang kami dituntut untuk bekerjasama dalam satu naskhah saya tiada masalah untuk berlakon bersama dia. Saya pasti dia pun mesti tiada masalah kalau kami digandingkan bersama," katanya.

Tambah Julia, dia belum bersedia untuk bercinta atau menjalinkan hubungan serius dengan mana-mana lelaki: "Saya tidak bersedia lagi untuk bercinta atau mempunyai hubungan serius dengan sesiapa buat masa ini. Sekarang saya memang cukup sibuk dengan kerjaya dan keluarga. Kerjaya saya sekarang semakin berkembang dan kini saya pun dah dapat watak yang idamkan".

Klik untuk gambar besar

www.myartis.com / Sumber & foto: Astro Gempak & Instagram Julia Farhana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MAHU JADI IBU TERBAIK" - FEEYA ISKANDAR

Sejak melahirkan Adam Malique pada 7 Februari lalu, penyampai radio Sinar FM, Feeya Iskandar atau lebih mesra disapa sebagai Cik Piah, mengakui rutin hidupnya kini berubah 360 darjah.

Dalam masa masa, Cik Piah yang menyifatkan pengalaman itu sebagai sesuatu yang paling bermakna dalam hidup, bertekad menjadi ibu yang bertanggungjawab mendidik dan membesarkan cahaya mata sulungnya itu.

"Alhamdulillah, detik yang paling saya dan suami tunggu tiba juga dengan kelahiran zuriat pertama kami, Adam Malique yang sekali gus memberi status dan peranan baru kepada kami.

Klik untuk gambar besar

"Perasaannya sukar digambarkan dengan kata-kata, cuma sebaik melihat wajahnya buat kali pertama, saya sangat bersyukur dan bertekad menjadi ibu terbaik untuk dia," luahnya penuh syukur.

Tambah Cik Piah lagi, semenjak kelahiran Malique, dia dan suami masing-masing cuba menyesuaikan diri dengan tanggungjawab baru mereka.

"Saya sebenarnya cukup bertuah kerana mempunyai suami yang sentiasa menyokong baik sepanjang tempoh kehamilan, bersalin dan kini ketika dalam berpantang, kami sama-sama belajar menguruskan anak.

"Masing-masing dah bertambah tugas dan perlu ambil tahu banyak perkara tentang anak, namun momen inilah yang paling membahagiakan dan berharap kami dapat membesarkannya dengan penuh kasih sayang," katanya yang melalui proses bersalin secara normal.

Biarpun sudah bergelar ibu, Cik Piah akan meneruskan kerjayanya sebagai penyampai radio seperti biasa selepas tamat tempoh berpantang dan tidak mahu menjadikan statusnya sebagai ibu penghalang untuk terus membina kerjaya.

"Insya-Allah selepas habis berpantang selama 100 hari, saya akan kembali ke udara menemui pendengar Sinar FM seperti biasa dan belum terfikir untuk menjadi suri rumah sepenuh masa.

"Cuma semestinya selepas ini saya perlu lebih bijak membahagikan masa antara keluarga dan kerjaya agar segalanya berjalan dengan baik tanpa mengabaikan salah satunya.

"Alhamdulillah, suami juga sangat memahami dan sentiasa menyokong dan mengizinkan saya bekerja tanpa sebarang halangan," jelas penyampai cukup dikenali sebagai seorang yang ceria ini.

Selain bergelar penyampai radio, Cik Piah juga aktif mengacara dan sentiasa cuba mencari peluang terbaik meneruskan minatnya dalam bidang itu.

"Selain bertugas di konti, saya turut aktif dalam pengacaraan, cuma sepanjang tempoh hamil saya tidak banyak terima tawaran kerana mahu menumpukan perhatian kepada kandungan," katanya yang sebelum ini turut mengendalikan salah satu segmen dalam program Maharaja Lawak Mega.

Cik Piah juga terpaksa melepaskan beberapa tawaran ketika ini tetapi tetap berharap rezeki akan terus menyebelahinya selepas ini.

Untuk rekod, Cik Piah mendirikan rumah tangga dengan Nurashid Abd Wahab pada Mei tahun lalu.

Sumber: Media Hiburan

Foto: Feeya Iskandar IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ANAK KEDUA BEDAH JANTUNG HARI INI - HUNNY MADU MOHON DOA

Penyanyi dan pengacara Hunny Madu memaklumkan anak keduanya, Adam Musa Khairul Azhar kini sedang menjalani pembedahan jantung yang dipanggil Glen Shunt Operation di Institut Jantung Negara (IJN). Menurut Hunny, pembedahan kali ini adalah fasa pertama bagi membaiki sistem saraf di sekitar jantung anaknya yang mengalami masalah Double Inlet Left Ventricle sejak dilahirkan pasa Disember 2017.

"Saya hanya memohon semua mendoakan pembedahan Adam berjalan dengan lancar tengah hari ini. Semoga dengan doa-doa anda semua akan menguatkan lagi semangat Adam untuk berjuang," kata pelantun lagu 'Thank You Very Much' (TYVM) itu yang turut memberitahu selepas pembedahan ini, Adam akan menjalani satu lagi pembedahan pada usia empat tahun kelak.

Klik untuk gambar besar

www.myartis.com / Sumber & foto: Kosmo & Instagram Hunny Madu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JANGKITAN KUMAN PADA USUS - SHAZROUL FAZLIE (AF4) KINI KRITIKAL

Akibat jangkitan kuman pada usus, penyanyi kelahiran program Akademi Fantasia musim keempat (AF4) iaitu Shazroul Fazlie kini berada dalam keadaan kritikal di Unit Rawatan Rapi (ICU) di Hospital Kuala Lumpur (HKL). Menurut ibunya, Noraini Elias, Shazroul jatuh sakit secara tiba-tiba, 10 September lalu, iaitu sehari sebelum ulang tahun kelahirannya yang ke-34.

"Anak saya dalam keadaan kritikal dan kini dirawat di ICU HKL. Dia sudah melalui dua pembedahan, masing-masing pada 10 September lalu dan hari ini. Doktor turut melakukan pemotongan usus yang bocor, sepanjang kira-kira 90 sentimeter.

"Doktor memaklumkan, kaedah rawatan dilakukan cukup berisiko dan mereka berharap, badannya kuat untuk melalui proses pembedahan ini dari masa ke semasa. Saya berharap semua mendoakan yang terbaik untuk anak saya," katanya.

Klik untuk gambar besar

Menurut Noraini, berat badan Shazroul juga menyaksikan penurunan secara drastik, daripada 61 kilogram (kg) kepada 45 kg: "Allah sentiasa menguji hamba-Nya. Begitu juga dengan anak saya yang mendapat perkhabaran duka apabila dimaklumkan mengenai hal ini. Lebih menyedihkan, ia terjadi sebelum sambutan hari lahirnya. Saya bagaimanapun percaya, dia anak yang kuat".

Sebelum itu, perkhabaran berkenaan turut dikongsi beberapa temannya, termasuk rakan seperjuangan dalam program terbabit, Natasha Nordin. Shazroul pernah menghasilkan album berjudul 'Cuma', selain berduet dengan Adzrin Azhar menerusi lagu 'Pencuri Hati'.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MANIS BERTUDUNG - AMBER CHIA AZAM PUASA PENUH RAMADHAN INI

Walaupun Amber Chia bertudung hanya atas urusan kerja, Amber kelihatan manis bila memakainya. Penampilan berhijabnya mendapat reaksi yang positif dari netizen terutamanya umat Islam.

Dengar cerita Amber nak puasa penuh pula untuk Ramadhan tahun ni? Hurm.. Adakah Amber akan ikut jejak Felixia Yeap?

Klik gambar untuk size besar

Menariknya, Amber sendiri mengakui dirinya rasa lebih tenang dan lengkap apabila bertudung. Walaupun dirinya seorang 'free thinker', ia tidak menghalang Amber untuk merasai sendiri pengalaman bertudung seperti penganut Islam yang lain. Walaupun ada yang memberi komen negatif, bagi kami ini adalah satu permulaan yang baik.

"Saya rasa sangat tenang bila memakai tudung tetapi bila buka tudung, saya rasa macam kosong. Bila saya bertudung, membuatkan saya lebih memahami agama dan budaya Islam. Ramai juga yang puji, kata mereka saya lebih cantik bertudung.

"Saya pun rasa betul dan kelihatan cantik bila bertudung. Lagipun apabila bertudung, kita tak perlu lagi nak susah-susah dandan rambut, kan.

"Sebagai rakyat Malaysia di mana negara kita mempunyai pelbagai kaum dan agama, saya kira tidak salah jika saya sendiri mengalami pengalaman setiap agama di negara ini. Walaupun, saya seorang free thinker tapi saya suka dan sentiasa ingin belajar mengenai semua agama dan budaya.

"Ada kawan-kawan luar negara yang bertanya kepada saya beberapa perkara dan mempersoalkan kenapa saya pakai tudung dan saya terangkan pada mereka yang saya mahu rasa sendiri pengalaman bertudung.

"Pada saya, individu bukan Islam memakai hijab atau tidak merupakan satu pilihan. Sewaktu pertama kali saya berkongsi di Facebook gambar saya bertudung, saya menerima hampir 1,000 komen dan rata-ratanya komen positif.

"Walaupun begitu, ada juga yang tidak bersetuju dan cuba mengaitkan dengan agama tetapi saya harap saya akan terus menerima banyak lagi komen positif," ujarnya dipetik sebagai berkata.

Memandangkan bulan Ramadhan pada Khamis ini, Amber Chia berazam ingin berpuasa penuh pada kali ni. Menurut Amber, dua tahun lepas Amber pernah rasa pengalaman sendiri berpuasa tetapi hanya 10 hari je.

"Ya, tahun ini saya mahu cuba berpuasa selama 30 hari. Saya nak rasa sendiri pengalaman bagaiamana jika tiada makanan. Selain itu, berpuasa ini sebenarnya bagus juga sebagai amalan berdiet.

"Saya sebenarnya tidak kisah jika tidak makan cuma saya tidak tahan dahaga. Dua tahun lalu saya ada cuba berpuasa, cuma saya jadi sangat tidak bermaya kerana terlalu dahaga.

"Namun, pada tahun ini saya mahu cuba lagi. Saya juga mahu rasa pengalaman bangun bersahur," jelasnya.

Selamat berpuasa kami ucapkan buat Amber dan semoga azamnya untuk berpuasa penuh kali ini tercapailah hendaknya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ELLY ARIFIN DAN JIGGY SAH BERCERAI

"Ya, saya sudah bercerai hujung Januari lalu. Saya perlukan masa untuk berkongsi hal peribadi kepada orang luar.

"Lagipun saya perlu menghormati dan menjaga perasaan kedua-dua belah pihak. Apa yang boleh saya katakan, hubungan kami terlerai kerana tiada lagi persefahaman," demikian pengakuan pelakon dan pengacara Elly Arifin yang mengakui dia telahpun bercerai dengan suaminya iaitu pelawak Jiggy, pada Januari lalu di Mahkamah Rendah Syariah Hulu Langat, Bandar Baru Bangi.

Dia bagaimanapun enggan mendedahkan punca perceraian tersebut bagi menjaga hati kedua-dua belah pihak.

"Tiada siapa yang minta, lebih-lebih lagi di usia saya yang masih muda. Namun, saya reda dengan apa yang sudah tertulis.

Klik untuk gambar besar

"Walaupun apa yang dilalui ini berat tapi saya perlu kuat untuk teruskan kehidupan ini," ujarnya dipetik sebagai berkata pada media.

Untuk info, sebelum ini timbul desas-desus mengenai keretakan rumah tangga mereka apabila mereka tidak lagi memuat naik gambar bersama di Instagram.

Elly Arifin dan Jiggy mendirikan rumah tangga pada 9 September 2016 selepas bercinta kira-kira tujuh tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INGKAR PERINTAH - AWIE DIKENAKAN NOTIS TUNJUK SEBAB OLEH MAHKAMAH

Kegagalannya mematuhi tiga perintah mahkamah sebelum ini termasuk menyerahkan anak sulung mereka iaitu Putra Ahmad Merrah, 8, kepada bekas isterinya, Rozana Misbun, Awie atau nama sebenarnya, Ahmad Azhar Othman, 47, telah dikenakan notis tunjuk sebab oleh Mahkamah Tinggi Syariah.

Hakim Syarie Mohd. Amran Mat Zain memerintahkan pelakon dan penyanyi rock terkenal memberi penjelasan kepada mahkamah berhubung isu tersebut pada 11 Januari depan.

"Saya berpuas hati dengan permohonan secara ex-parte (sebelah pihak) yang dikemukakan pemohon (Rozana) untuk mengeluarkan notis tunjuk sebab kepada responden (Awie).

"Tarikh 11 Januari 2016 ditetapkan untuk responden mengemukakan alasan munasabah kepada mahkamah," ujar beliau ketika membacakan keputusan penghakimannya semalam.

Kegagalan Awie untuk akur atau memberi alasan munasabah berhubung keengganannya mematuhi perintah terbabit boleh menyebabkan dia dikenakan tindakan menghina mahkamah yang memperuntukkan hukuman penjara sehingga enam bulan atau denda maksimum RM2,000 jika sabit kesalahan.

Pendengaran permohonan yang dikemukakan Rozana di hadapan Mohd. Amran semalam berlangsung tanpa kehadiran Awie dan peguam syarienya.

Bekas model berusia 37 tahun tersebut memfailkan permohonan kebenaran tersebut menerusi peguam syarie Nor Azmi Mohd. Arif mengikut Seksyen 151(1) (a)(b) Akta Tatacara Mahkamah Syariah Wilayah Persekutuan 1998 dan Seksyen 151(aa) 229(1) akta sama di Pejabat Pendaftar Mahkamah Tinggi Syariah di sini pada 24 November lalu.

Sumber: Kosmo

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DATUK VIDA PILIH BAHAGIA DENGAN ANAK-ANAK DARI KAHWIN BIAWAK HIDUP

"Realiti Zaman sekarang, berkasih sayang bagai nak rak tapi kosong. Nak beli itu ini utk diri sendiri pun tak boleh. Tambah dapat jenis biawak komodo hidup. Kerja malas. Tau nak makan tido. Betul la kan?

"Bukan jenis saya laa kalau macam tu. Baik saya bahagia dengan anak anak. Dah cukup," jutawan kosmetik Datuk Seri Vida yang mengakui kini hidup selesa bersama anak-anak meskipun tanpa kehadiran insan bergelar suami di sisi.

Ini kerana kata Vida, jika bertemu dengan pasangan yang salah terutamanya jika dapat lelaki jenis biawak hidup yang malas bekerja akan membuatkan hidup lebih 'pening kepala'.

Klik untuk gambar besar

Perkongsian Vida di laman Instagram itu mendapat pelbagai reaksi daripada netizen yang turut bersetuju dengan pendapatanya itu. Kata netizen lagi, jika sudah memiliki semuanya mengapa perlukan lelaki lagi.

Dalam pada itu, ramai mendoakan semoga Vida yang sudah hampir empat tahun bercerai itu bahagia bersama anak-anaknya dan terus berjaya dalam perniagaan.

Terdahulu, perkahwinan ketiga Datuk Vida bersama Fairuz Ahmad Zainuddin berakhir pada 2017 selepas mendirikan rumah tangga selama 3 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENA BURU BANK ANGKARA HUTANG - "SABAR YA SAYANG" AZHAN RANI

"Sabar ya sayang. Sekejap, nak check duit pusaka dari Hong Kong yang dah bersawang tu ada lagi tak. Ada balance nanti kita dating kat rooftop KLCC," begitulah seloroh Azhan Rani apabila kerap menjadi buruan pihak bank.

Ini gara-gara dia gagal melunaskan pinjaman tepat pada masanya berpunca daripada sekatan terhadap pihak produksi daripada menjalani penggambaran 'outdoor' sekaligus, menjejaskan pendapatannya bulan ini.

"Minggu ini ramai 'awek' bank call... rindu betul dia orang kalau aku lambat bayar commitment kali ini. 2021 ini pula belum ada income lagi sebab ikut arahan negara," tambahnya melalui media soaial.

Selain Azhar, beberapa pelakon lain turut meluahkan kebimbangan susulan larangan terhadap pihak produksi daripada menjalani penggambaran di lokasi luar.

Larangan itu secara tidak langsung menjejaskan pendapatan mereka yang terbabit dalam bidang tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI CURANG - NADIA BRIAN SUDAH TAWAR HATI, MOHON SUAMI LAFAZ CERAI

Pelakon Nadia Brian tampil menafikan sekeras-kerasnya dakwaan suaminya, Muizz Nasruddin yang dia curang dengan lelaki lain di sebuah hotel di Cyberjaya. Dakwanya suami Nadia, dia melihat dengan matanya sendiri kejadian itu. Menurut Nadia, dia tidak pernah curang dengan suaminya sepanjang perkahwinan mereka.

"Biar Allah saja tahu perkara yang sebenar. Mengenai curang saya menafikan sekeras-kerasnya. Saya tidak curang sepanjang tempoh perkahwinan dengan Muizz," katanya yang memohon maaf tidak dapat menjawab panggilan atas urusan yang tidak dapat dielakkan sebelum ini.

Dalam pada itu, Nadia turut berkata, dia sudah tawar hati dengan suaminya dan berharap masalah rumah tangga itu dapat diselesaikan dengan cepat.

"Saya sudah tawar hati dengannya. Banyak juga kerenah Muizz yang tak dapat saya kongsikan demi menjaga aibnya. Saya harap di mahkamah nanti Muizz akan terus melafazkan cerai. Saya harap semua ini dapat diselesaikan cepat supaya masing-masing boleh teruskan kehidupan. Tak nak simpan perasaan dendam yang tak habis," ujarnya.

Klik untuk gambar besar

Nadia sebelum ini memberitahu Muizz memang sudah failkan perceraian di mahkamah dan mereka kini sedang menunggu tarikh untuk ke mahkamah.

Berhubung kenyataan Nadia, Muizz mengesahkan sudah memfailkan perceraian di Mahkamah Syariah Wilayah Persekutuan, di sini, pada 2 Oktober lalu selepas mendakwa melihat Nadia curang di depan matanya.

Muizz berkata, sekiranya dia terus berdiam diri dan tidak menceraikan isterinya, dia akan dianggap sebagai lelaki dayus. Isu pergolakan rumah tangga pasangan terbabit hangat diperkatakan sejak Oktober lalu.

Untuk makluman, Nadia dan Muizz diijabkabulkan sebagai suami isteri pada 9 November tahun lalu.

www.myartis.com / Sumber & foto: Harian Metro & Instagram Nadia Brian & Muizz Nasruddin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HATI BINATANG" - IZREEN BENGANG FOTO 'PERIBADI' TERSEBAR

"Sudah lama saya diamkan diri sejak isu mengenai pernikahan saya diperdebatkan... Diam tidak beerti salah dan takot..

"Cuma memberi ruang utk kesemua pihak yg terlibat memperbaiki keadaan supaya kembali tenang tanpa membuka aib sesiapa.. tapi rupanya tidak sama sekali seperti yg disangkakan!! Malah bertambah teruk..!!!!!

Dan terkini tersebar pula gambar peribadi saya dirumah bersama suami yg tidak bertudung... Nama pun kat rumah...takkan nk pakai jubah!!! Bukan gambar diluar!!!," kata pelakon Izreen Azminda, 32, yang meluahkan rasa bengangnya.

Baru-baru ini, da pihak tidak bertanggungjawab menyebarkan gambar peribadi Izreen tidak berhijab yang dirakamkan bersama suami ketika berada di rumah.

Malah, pihak tersebut turut memfitnah kononnya gambar itu diambil sebelum dia berkahwin dengan pemuzik Muhammad Radzi Wahid, 29, atau Ude pada Ogos lalu.

Klik untuk gambar besar

"Dan telah memfitnah gambar itu diambil sebelum kitaorg berkahwin oleh salah seorang kawan yg dtg kerumah saya.. tapi yg peliknya.. takdak seorang pun lagi kawan saya pernah jejakkan kaki ke rumah tu..??

"Ker ada manusia yg sejenih gigih duplicate kunci semata-mata untuk masok ke rumah itu dgn niat yang tidak baik ketika saya dan suami tidak ada dirumah... Wow awak sgt hebat...!!

Berdasarkan penyiasatan, gambar tersebut dimuatnaik oleh satu akaun Instagram bernama, '@Izreen.Azminda_perampas' yang pastinya bukan peminat pelakon tersebut.

Kecewa dengan fitnah yang tersebar, Izreen menyifatkan sikap manusia terbabit seperti berhati binatang.

"Apa yg awak dapat sebenarnya??? Dapat duit???? Dapat kereta? Dapat rumah? Sungguh tidak bermorallllll perbuatan manusia berhati binatang ini..

"Dan untuk ig yg menyebarkan gambar ini.. tunggu tindakan selanjutnya yg akan dikenakan keatas anda kerana menjatuhkan maruah saya...dan menyebarkannya disosial media...!!!!," tulis Izreen di IG.

Agak marah juga Izreen apabila ada pihak berniat jahat menyebarkan gambar beliau tidak bertudung. Lebih berang lagi apabila gambar tersebut dikatakan dirakam ketika mereka belum bernikah.

Siapalah agaknya yang berhati busuk menfitnah Izreen dan membuka aib orang sesuka hati. Harapnya Izreen terus sabar dengan dugaan ini. Mungkin ini ujian yang diberi olehNya dalam meniti kehidupan menjadi isteri kedua.

www.myartis.com / Sumber: Izreen Azminda IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


GENAP 7 HARI - FAKHRUL UNIC DEDAH WAJAH & NAMA PENUH ANAK KETIGA

Penyanyi nasyid kumpulan UNIC, Fakhrul menerusi laman Instagram miliknya telah mendedahkan wajah serta nama penuh anak ketiganya yang dilahirkan dengan berat 2.66 kg pada 2 Disember lalu selepas genap tujuh hari kelahirannya.

"Action kameee, baby zaman skrg mana layan bedung2 kan? Bismillah, harini baby dh ckup 7 hari..sian, 3 hari dh kena tinggai hihi. Sunnah bg nama dah.

"Kalo ikut abg Muqri dia suruh letak CR7. Berkat bumi madinah, sy namakan dia "Muhammad Ayyash Bin Fakhrul Radhi" sempena nama sahabat nabi saw. Nnti korg carilah kisah hebat dia.

"Doakan Ayyash jd anak soleh ok. Hadiah jgn lupa," tulis Fakhrul yang pernah menyertai program komedi Astro, 'Muzikal Lawak Superstar' itu.

Untuk info, Fakhrul telah mendirikan rumah tangga dengan Siti Syahirah dan dikurniakan dua orang anak, Muqri dan Waffa.

Klik untuk gambar besar

www.myartis.com / Sumber: Media Hiburan & Instagram Fakhrul UNIC

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MEREKA YANG MENGEJEK SAYA HANTU BUAT IBU SAYA TERGURIS HATI" - ADIRA

Gara-gara gambar Adira atau nama sebenarnya Siti Adira Suhaimi, 24, berpakaian jubah sambil menaiki skuter roda elektrik itu telah mendapat komen negatif pengikut Instagramnya.

Menurut Adira, sikap pengikut Instagram yang keterlaluan dengan mengejeknya sebagai hantu dan mendoakan keburukan dia membuatkan ibunya iaitu Rujinah Sarungin terguris hati.

Adira berkata, kebanyakkan mereka tidak sensitif dan memikirkan perasaan orang lain sebelum meninggalkan sebarang komen biarpun dengan niat untuk bergurau.

Klik gambar untuk size besar

"Mereka memang selalu ejek saya hantu di Instagram, saya tidak kisah dan peduli sehingga pada minggu lalu ibu saya telefon dan menegur tentang perkara itu.

"Dia sungguh sedih apabila mereka menulis begitu biarpun hanya untuk bergurau. Lebih teruk ada yang mendoakan agar saya tidak boleh berjalan pada satu gambar di Instagram," ujar Adira dipetik sebagi berkata.

Adira diminta mengulas mengenai tindakan dia membalas komen-komen negatif pengikutnya pada satu gambar di laman Instagram.

Gambar yang dimuat naik pada Rabu lalu itu telah mendapat lebih 60 komen pengikut laman sosial itu.

Kata Adira, dia membalas komen itu bukan berniat untuk bergaduh dengan pengikutnya, namun ingin memberi kesedaran tentang perasaan ibunya yang terasa hati dengan tulisan berkenaan.

"Saya jarang balas komen-komen di Instagram, namun bila ibu saya menangis dan sedih saya jadi marah dan ingin mereka tahu perkara itu tidak sepatutnya berlaku.

"Kalau seorang dua sahaja tidak mengapa, ini tidak... mereka tag kawan-kawan yang lain supaya meninggalkan komen yang buruk-buruk pada gambar saya itu," jelasnya.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SERTAI MISI BANTUAN - IKA NABELLA LEGA AKHIRNYA DAPAT HUBUNGI SUAMI

"Stay Strong. Just an update, my husband is back from Sg Lui Alhamdulillah.. He said keadaan di Sg Lui sangat menyedihkan. They need more hands to help," demikian tulis pelakon Ika Nabella, 32, yang berasa lega apabila akhirnya suami memberikan perkembangan terkini selepas sebelum ini meluahkan kebimbangannya tidak dapat menghubungi suami yang keluar menyalurkan bantuan kepada mangsa banjir di kawasan Sungai Lui, Hulu Langat semalam.

Dalam hantarannya yang sebelum ini di Instagram, Ika berkata, dia bagaimanapun yakin bahawa suaminya, Muhammad Zaid Aznam berada dalam keadaan baik. Ika ketika dihubungi berkata, suaminya bertolak untuk menjalankan misi menyelamat selepas Zohor siang semalam dan dia juga berbesar hati dengan tindakan suaminya itu.

"Saya tak dapat hubungi suami saya sejak dia masuk ke Sungai Lui, Hulu Langat. Saya tahu, dia dalam keadaan baik, cuma saya dimaklumkan di kawasan itu memang tak ada liputan telefon dan dia bersama kawan-kawannya.

"Katanya sebelum pergi tadi, keadaan di sana sangat teruk. Paling teruk setakat ini, tapi mereka tak dapat kongsikan dengan lebih banyak maklumat," kata Ika.

Ika ketika dihubungi berkata, suaminya bertolak untuk menjalankan misi menyelamat selepas Zohor siang tadi dan dia juga berbesar hati dengan tindakan suaminya itu.

Klik untuk gambar besar

"Dia keluar lepas selesai semua persediaan, selepas Zohor sebabnya kawasan itu sangat teruk terjejas. Saya yakin, dia okey sebab ini bukan kali pertama dia terbabit misi bantuan.

"Saya pun sangat berbesar hati apabila suami keluar membantu mangsa yang dilanda musibah ini. Cuma, isteri mana yang tak risau bila tidak dapat hubungi suami dalam situasi begini," jelasnya kepada Harian Metro.

Dalam masa sama, Ika turut mendoakan kesejahteraan setiap individu yang terkesan dengan bencana banjir ini dan juga mereka yang menjalankan misi menyelamat.

"Di samping mendoakan mereka yang terjejas, marilah kita sama-sama berdoa juga buat hamba-hamba Allah yang berpenat lelah membantu, bukan saja dari segi kewangan tetapi tenaga. Masya-Allah," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU BERPEGANGAN TANGAN: "SAYA ANGGAP UQASHA SEBAGAI ADIK" - SHAH ISKANDAR

Beberapa hari lalu, gosip antara pelakon Uqasha Senrose dan Shah Iskandar menjadi bualan ramai apabila kedua-duanya dikatakan berpegangan tangan sewaktu menghadiri sebuah acara.

Enggan isu ini terus berpanjangan serta diperkatakan, Shah yang merupakan pelakon kelahiran Singapura itu menjelaskan tiada hubungan istimewa antara beliau dengan Uqasha. Sebaliknya, beliau menganggap aktres terbabit seperti adiknya sendiri berikutan usia mereka yang 10 tahun berbeza.

Klik untuk gambar besar

Menurut aktor itu juga, beliau bertuah kerana isterinya, Siti Sarah Mohd Noor, tidak mudah melatah atau berfikiran negatif di sebalik gosip yang melanda dirinya.

"Saya menganggap Uqasha seperti adik sendiri kerana jarak usia antara kami. Malah, drama Syurgaku Tak Sempurna lakonan kami bukanlah gandingan pertama saya dengan dia. Jadi, kali ini keserasian antara kami jadi lebih mudah.

"Boleh dikatakan, setiap kali berlakon, pasti timbul gosip sebegini. Takkan saya hendak menjalinkan hubungan cinta setiap kali terbabit dalam penggambaran?

"Isteri bagaimanapun ada bertanya, sama ada benar saya memimpin tangan Uqasha? Namun, dia tidak pula berfikiran negatif setelah mendengar penjelasan saya," jelasnya.

Dalam perkembagan terbaru, Shah dan Uqasha bergandingan bersama dalam drama rantaian, 'Syurgaku Tak Sempurna' siaran sebuah saluran berbayar. Karya arahan Michael Ang itu juga menampilkan lakonan Raja Ilya, Didie Alias dan Zulikmal Amry.

Shah dan Sarah mendirikan rumah tangga di Singapura pada 16 Januari tahun lalu, dalam majlis ringkas yang dihadiri keluarga dan saudara terdekat.

Sumber: Berita Harian

Foto: Shah Iskandar IG & Uqasha Senrose IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


LAGI 2 MINGGU TUNAI HAJI -  FAKHRUL UNIC TERLIBAT KEMALANGAN

Malang tak berbau!

Demikian halnya dengan anggota kumpulan UNIC, Fakhrul apabila beliau terlibat dalam kemalangan selepas motosikal yang dibawanya terbabas dan melanggar pembahagi jalan kira-kira jam 12 tengah hari semalam.

Kemalangan tersebut berlaku ketika Fakhrul dalam perjalanan ke Lapangan Terbang Sultan Abdul Aziz Shah, Subang.

Menurut Fakhrul, dia bersyukur kerana kemalangan itu tidak meragut nyawanya dan hanya mengalami patah tulang betis dibahagian kaki kanannya.

"Motor yang saya bawa itu terbabas kerana jalan licin akibat hujan yang baru sahaja selepas turun. Ketika itu saya baru sahaja selesai mengacarakan program Bismillah Addhuha.

"Benda dah nak berlaku, saya redha dan besyukur kerana tidak mengalami kecederaan yang serius. Hanya patah tulang betis, tangan terseliuh dan juga sedikit calar-balar dibahagian badan.

Klik untuk gambar besar

"Mujur kemalangan itu tidak melibatkan sebarang kenderaan. Alhamdulillah saya okay, terima kasih kepada mereka yang membantu dan saya mohon peminat doakan supaya saya cepat sembuh," katanya.

Dalam pada itu, Fakhrul juga memberitahu dia masih belum dapat memastikan keberangkatannya ke tanah suci untuk menunaikan ibadah haji kerana keadaannya tidak mengizinkan.

"Kalau diikutkan saya akan berangkat menunaikan ibadah haji dua minggu lagi namun disebabkan keadaan saya begini, kena tunggu keputusan doktor terlebih dahulu," jelasnya.

Fakhrul kini ditahan di Pusat Perubatan Kelana Jaya selepas mendapatkan rawatan di unit kecemasan hospital berkenaan.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


NEELOFA MOHON URUSANNYA DIPERMUDAHKAN - FOTO LATAR BELAKANG CURI PERHATIAN

"Wahai Tuhanku, tiada kemudahan melainkan apa yang Engkau jadikan mudah dan perkara yang susah boleh Engkau jadikan mudah apabila Engkau mengkehendakinya. Wahai Rabb Yang Maha Hidup, wahai Rabb Yang Berdiri Sendiri tidak memerlukan segala sesuatu, dengan rahmat Mu aku meminta pertolongan.

"Wahai Tuhanku, lapangkanlah bagiku dadaku, dan mudahkanlah bagiku urusanku. Dengan rahmat Mu aku meminta pertolongan ya Allah. Doakan saya dalam doa-doa kalian," tulis selebriti terkenal, Noor Neelofa yang berkongsi hantaran tiga potong doa berkaitan dipermudahkan segala urusan.

Menerusi hantaran dimuat naik itu, Neelofa turut menulis keterangan supaya orang ramai juga dapat mendoakan dirinya: "Dengan rahmat Mu aku meminta pertolongan ya Allah. Doakan saya dalam doa-doa kalian," katanya.

Perkongsian bekas pengacara MeleTop itu mendapat lebih 231,000 tanda suka dan hampir 4,000 komen. Kebanyakan yang menulis mengaminkan doa itu selain mendoakan segala yang dirancang berjalan lancar.

Klik untuk gambar besar

Namun begitu, apa yang menarik perhatian ramai ialah latar belakang kolaj beberapa keping foto yang menghiasi doa itu. Jika dilihat dengan teliti, ia sepertinya menampilkan seorang wanita yang sedang 'fitting' busana berwarna putih meskipun tidak dilihat wajahnya dengan jelas.

Bukan itu sahaja, daripada foto yang dimuat naik pereka fesyen terkemuka Faizul Surani iaitu Rizalman Ibrahim by Faizul Surani, dapat dilihat kain layah perkahwinan dengan cacahan huruf N yang disimpulkan oleh orang ramai sebagai pangkal nama Neelofa.

Malah sosok wanita yang megenakan busana pengantin itu turut menjadi perhatian ramai dan terus menimbulkan teka-teki para peminat dan netizen Malaysia.

Terdahulu, timbul desas-desus mengatakan Neelofa dan pasangannya juga pendakwah bebas dan pelakon, PU Riz bakal berkahwin pada minggu ini kemungkinan pada Jumaat atau Sabtu ini. Namun, belum ada sebarang kenyataan daripada kedua belah pihak berkenaan perkara itu.

Pada 1 November lalu, pihak PU Riz sudah merisik Neelofa dalam satu majlis sederhana yang berlangsung di kediaman keluarga Neelofa.

Apa-apa pun, semoga segalanya berjalan lancar buat Neelofa dan PU Riz.

www.myartis.com / Sumber & foto: Harian Metro, Beautifulnara, Oh My Media & Instagram Noor Neelofa & PU Riz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAYATRI MAHU PELUK ISLAM - ZUL ARIFFIN PULA BERTANGGUH..!!

Sudah sedia untuk menjadi seorang mualaf!

Demikian berita baik yang disampaikan oleh Gayatri Su-Lin Pillai, 38, kepada Zul Ariffin, 28, dalam persediaan untuk bersatu sebagai suami isteri. Namun entah kenapa, Zul masih belum memberi kata putus apakah dia sudah bersedia untuk berkahwin dalam masa terdekat ini.

Zul & Gayatri - klik untuk imej besar

"Gayatri sedang menanti lampu hijau daripada saya bilakah tarikh sesuai perkahwinan kami akan dilangsungkan," ujarnya dipetik sebagai berkata di GSC The Gardens, Kuala Lumpur semalam.

Tambah Zul, Gayatri juga meminta dia memaklumkan kepada wanita itu lebih awal sekiranya dia sudah bersedia untuk mengambilnya sebagai isteri agar dia boleh buat persediaan awal untuk memeluk Islam.

"Walaupun saya teruja membincangkan soal kahwin tetapi ada kalanya perasaan itu hilang. Ia timbul bukan kerana saya tidak mencintai Gayatri tetapi saya masih risau keadaan kewangan yang belum kukuh.

"Jujur saya katakan, saya sudah bersedia untuk menggalas tanggungjawab sebagai suami dan pada masa sama membimbing Gayatri menjadi seorang wanita Muslimah. Tidak ada masalah untuk itu.

Kenangan manis bersama Abby

"Cuma apa yang saya bimbangkan, kerjaya sebagai pelakon, ada masanya naik dan turun. Risau dengan kedudukan kewangan sendiri selepas berumah tangga kelak. Mujurlah Gayatri faham dengan situasi saya ini," jelasnya yang seolah masih mahu bertangguh.

Untuk makluman semua, Zul telah bercinta dengan Gayatri yang juga Naib Presiden Astro Shaw, sejak Jun 2012. Sebelum ini dia putus cinta dengan Abby Abadi dan didakwa mempergunakan Abby untuk meraih populariti. Namun ia disangkal oleh Zul.


"HUBUNGAN KAMI TAK ADA MASALAH" - ERRA FAZIRA

Sebelum ini Erra Fazira pernah mengeluarkan kenyataan yang beliau enggan dikaitkan dengan Shahir lagi. Disebabkan kenyataan itu, ramai yang menggangap hubungan antara mereka mempunyai masalah.

Enggan perkara disalahartikan, Erra telah tampil mengatakan hubungannya dengan bekas juara Akademi Fantasia musim ke-8, Shahir Zawawi itu masih baik dan tidak mempunyai masalah.

Dek kerana salah faham tersebut, kata Erra, Shahir mengambil keputusan untuk bertemu dengannya di Kuala Lumpur setelah setahun lebih mereka berhubung melalui kirim WhatsApp dan beberapa aplikasi lain lagi.

"Sebenarnya saya dan Shahir agak terkejut bila cerita jangan kaitkan lagi diri saya dengannya keluar. Memang saya ada beri kenyataan itu tetapi ia tidak bermaksud yang hubungan kami bermasalah.

"Maksudnya, saya enggan lagi kisah cinta ini diperbesarkan. Hakikatnya, hubungan saya dengan Shahir okey saja," luah Erra sambil tertawa kecil ketika ditemui media di lokasi penggambaran drama terbaharunya, 'Andartu...Kau Bidadari Ku' terbitan Skop Production Sdn. Bhd di Damansara Perdana, Petaling Jaya.

"Di sebalik salah faham tersebut ada juga hikmahnya. Setelah setahun lebih tak berjumpa, Shahir datang ke Kuala Lumpur berjumpa dengan saya untuk selesaikan salah faham tersebut," jelas Erra mengenai suri hatinya yang kini berada di Perak bagi menguruskan perniagaannya.

Berkongsi lanjut mengenai drama 'Andartu... Kau Bidadari Ku' arahan Aziz M. Osman itu, kata Erra, dia tidak menyangka ditawarkan watak andartu daripada Datuk Yusof Haslam.

"Masa jumpa Datuk, dia minta saya kosongkan jadual pada sekian-sekian tarikh untuk drama terbaharu terbitannya. Saya ikutkan sahaja memandangkan saya mula berlakon dengan Skop Production. Namun, saya tak sangka rupa-rupanya dia nak beri saya watak andartu," ujar Erra sambil ketawa.

Tidak kisah dengan watak tersebut sementelah percaya dengan individu yang menaikkan namanya ke dunia seni, Erra menerimanya dengan hati terbuka.

Drama yang turut dibintangi oleh Norman Hakim itu juga menyaksikan gandingan semula Erra di samping aktor bertubuh sasa itu selepas filem Pasrah.

"Sebelum ini kami ada digandingkan dalam beberapa drama cuma kali ini gandingannya lebih banyak. Dalam drama ini Norman jadi bekas teman lelaki yang psiko.

"Alhamdulillah, berlakon kembali dengan Norman tiada masalah sebab saya tahu rentak lakonannya," jelas Erra yang mengakui tidak kekok bergandingan semula dengan bekas teman lelakinya itu.

Sementara itu, mengulas mengenai perkahwinan ketiga Awie dengan isterinya, Sharifah Ladyana, tiada apa yang Erra dapat katakan selain mendoakan kebahagiaan dia.

"Semoga perkahwinan tersebut berkekalan dan mendapat kebahagiaan hakiki," ucapnya.

Sumber: Kosmo
Foto: Erra Fazira IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA BOY IMAN PULA ADA LAGU SENDIRI, 'MALAS NAK LAYAN'

"Tak sabar nak launch single lagu saya dan mtv, #malasnaklayan. Dibuat khas selepas berlakunya 'musibah' pada diri saya. Untuk semua yang support dan haters saya.

"Dicipta sepenuhnya oleh Edry KRU. Lirik oleh Edry/DBI/Becky. Terbitan DBI Entertainment Sdn Bhd," tulis pelakon 'Blok 404', Datuk Dr. Boy Iman yang juga turut mempunyai lagu sendiri seperti Datuk Seri Vida dan Datuk Seri Aliff Syukri.

Bila lagu 'I Am Me' nyanyian Datuk Seri Vida berjaya dan mendapat respon yang hebat sehingga trending, mula ramai usahawan mencuba nasib dalam bidang nyanyian.

Ingin mengikut jejak langkah, Aliff Syukri menerusi lagu 'Abang Nak Tegur' bersama Nur Sajat dan juga isterinya, Datin Shahida turut berbuat demikian biarpun cubaan itu agak gagal.

Klik untuk gambar besar

Setelah 'Abang Nak Tegur' selesai dilancarkan, Nur Sjat pula akan keluarkan single terbaru bertanjuk 'Makhluk Penggoda' kali ini.

Terdahulu, nama Boy mula disebut apabila kontroversi penipuan hartanah melibatkan ratusan mangsa yang membuat laporan polis.

Semakin warna warnilah industri hiburan dengan lagu-lagu dari usahawan berjaya Malaysia selepas ini. Tak sabar rasanya nak dengar lagu baru Boy. Mana tahu mungkin suaranya sedap dan tidak auto tune.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::